Anda Kini Boleh Tonton Siri Kembara AirAsia ‘Adventure Live’ Secara Langsung Di Facebook

Lebih 10 juta pengikut Facebook AirAsia bakal menyaksikan siri kembara penuh interaktif bertajuk ‘Adventure Live,’ yang bakal bersiaran secara langsung terus dari enam destinasi di Asia Tenggara melalui Facebook Live. Siri kembara tersebut merupakan sebahagian daripada kempen ‘Live Life Unexpected’ oleh AirAsia untuk menyokong inisiatif ‘Visit [email protected]’ bagi menarik lebih ramai tetamu untuk menerokai keunikan negara-negara Asean.

Siri istimewa yang dihasilkan melalui kerjasama Tune Protect dan diterbitkan oleh syarikat perfileman tempatan yang telah memenangi pelbagai anugerah, We are KIX ini bakal memulakan siaran pada 16 Jun 2017 di Hanoi, Vietnam sebelum menerokai Cebu, Filipina (23 Jun), Yangon, Myanmar (30 Jun), Lombok, Indonesia (7 Julai), Phnom Penh, Kemboja (14 Julai) dan Luang Prabang, Laos (21 Julai), pada minggu seterusnya secara langsung hanya di laman Facebook AirAsia.

Spencer Lee, Ketua Komersial AirAsia Berhad berkata, “Tahun ini merupakan tahun yang penting bagi Asean kerana ia menyambut ulang tahun ke-50, dan sebagai satu-satunya syarikat penerbangan tambang rendah yang terbang ke semua 10 negara Asean, kami amat teruja untuk menyambut acara ini secara besar-besaran. Kami percaya dengan siri ‘Adventure Live’ di Facebook, kami akan terus menghubungkan para tetamu di Asean dan serantau melalui cara yang inovatif, selari dengan langkah pendigitalan kami.”

Beliau menambah, “Siri yang disiarkan secara langsung ini juga bakal melakar keindahan Asean di persada dunia dengan cara yang unik menggunakan teknologi, prop dan pengembaraan sebenar. Kami juga berharap untuk menarik minat para penonton untuk menerokai pengembaraan baharu di sekitar 80 destinasi Asean yang tersedia dan nikmati kadar tetap dengan AirAsia Asean Pass.”

Ion Furjanic, Pengarah We are KIX menggambarkan projek itu sebagai sebuah siri yang “membawa anda menerokai pelbagai budaya lain walau di mana anda berada”. Beliau menambah, “Teknologi yang bertambah pesat sejak lima tahun lalu, telah merealisasikan impian kami di KIX. ‘Adventure Live’ bakal menampilkan tajuk dan prop secara langsung, seterusnya memberikan kelainan dalam konsep ini melalui pergerakan stabil, audio sempurna, dan muzik yang dimainkan secara langsung. Ia merupakan sebuah anjakan yang besar dalam potensi penghasilan video secara langsung.”

Bandar-bandar Asean tersebut akan diterokai oleh personaliti terkenal, Natalie Kniese dan Denise Chan di mana para penonton juga boleh turut serta dalam memutuskan pengembaraan mereka seterusnya melalui sistem undian dalam setiap episod. Di samping itu, 20 penonton bertuah berpeluang untuk memenangi daripada 1 juta mata ganjaran AirAsia BIG sepanjang siri ini.

‘Adventure Live’ bakal bersiaran secara langsung pada setiap hari Jumaat jam 5 petang (GMT+8) bermula 16 Jun 2017. Saksikan sedutannya di sini.

Anda boleh ikuti perkembangan promosi dan aktiviti ini menerusi Twitter dan Facebook AirAsia.


Wakil Azmin Ali Tepis Dakwaan Habiskan RM207,000 Di Restoran Salt Bae

Beberapa hari ini tular satu gambar yang mendakwa Menteri Perdagangan Dalam Negeri dan Industri Azmin Ali berbelanja sebanyak £37,023 atau RM207,712 di restoran terkenal Salt Bae di London. Walaupun sebahagian daripada rakyat Malaysia mempunyai masalah dan ‘muak’ dengan cara hidup beberapa ahli politik di musim pandemik COVID-19 ini, namun dakwaan ke atas Azmin Ali ini sebenarnya adalah palsu.

Di dalam gambar yang tular beberapa hari ini, kelihatan sosok Menteri Perdagangan Dalam Negeri dan Industri daripada belakang. Difahamkan mereka yang duduk bersamanya menikmati makanan di restoran Salt Bae adalah ahli keluarganya. Kesemua mereka mendapat layanan istimewa dari Nusret Gökçe, pemilik restoran terkemuka tersebut.

Bagi gambar resit yang tular tersebut, ia sebenarnya diambil daripada berita lama yang dikeluarkan oleh media Inggeris, iaitu The Independent pada 16 Oktober 2021 dengan tajuk; Customers shock over £37,000 bill at Salt Bae’s new restaurant has people divided.

Laporan berita itu menyebut bahawa bil yang dikeluarkan berharga £37,000 telah mengejutkan orang ramai, manakala yang lain pula memberitahu bahawa harga tersebut mahal kerana restoran Salt Bae ‘sengaja’ mahu mencipta sensasi bagi menaikkan nama restoran beliau.

Bagaimanapun, ia tetap mengecewakan pelanggan sehingga ada di antara mereka yang seakan ‘bertaubat’ dan tidak mahu lagi mengunjungi restoran milik Nusret.

Nusret, seorang warganegara Turki mula mencipta nama apabila video beliau mencurah garam ke atas daging dengan gaya yang lain daripada yang lain telah tular di media sosial pada 2017. Sejak itu, ia mula menempa nama dan restorannya menjadi tarikan selebriti serta individu berpengaruh di seluruh dunia.

Menurut laporan The Star, pembantu Azmin akui bahawa hantaran terbabit adalah palsu dan ia adalah salah satu cubaan untuk memburukkan namanya.

Bagaimanapun, ia tetap mengundang persoalan warganet dengan cara hidup sebahagian ahli politik ditengah-tengah wabak COVID-19. Hampir sebahagian daripada rakyat Malaysia kehilangan kerja dan ada yang merempat setelah tidak lagi mampu membayar sewa rumah, tetapi ahli politik dan mereka yang memegang jawatan tinggi masih lagi mampu terbang ke luar negara dan mempamerkan kekayaan mereka seolah-olah tanpa rasa bersalah.

Rakyat Vietnam marah lihat menteri mereka makan mewah di restoran Salt Bae. Klik pautan di bawah untuk membaca.

Rakyat Vietnam Marah Lihat Menteri Mereka Makan Mewah Di Restoran Salt Bae

Pelabur Mula ‘Salty’ Dengan Nusr-Et, Rancang Jual Saham Syarikat

Guna Karya Seni Tanpa Izin Pelukis, Salt Bae Disaman RM20 Juta


Wakil BN Mahu Netflix Dipantau Kerana Elemen Seks Dan LGBT

Platform penstriman popular Netflix baru-baru ini menjadi perbincangan hangat apabila wakil ahli parlimen, Datin Mastura Mohd Yazid menyuarakan pendapat untuk menghalang atau menapis adegan-adegan 18SX dan LGBT yang terkandung di dalam Netflix.

Difahamkan penawaran adegan yang kurang sihat ini secara tidak langsung bakal memberi contoh yang kurang baik buat para penonton. Berdasarkan isu yang dibincangkan, Menteri Media dan Komunikasi, YB Gobind Singh Deo maklumkan beberapa ahli parlimen turut menyuarakan pendapat yang sama dimana mungkin tindakan akan diambil.

Melihat kepada respon para netizen, ramai yang rata-ratanya kurang bersetuju berikutan syarat yang sudahpun diletakkan Netflix berkaitan had umur dan fungsi parental control yang disertakan. Selain itu, penawaran platform ini sebagai platform berbayar secara tidak langsung sudah memberi pilihan buat para pengguna.


Aku Jumpa Tun M Dan Tanya Satu Soalan. Jawapan Yang Dia Bagi Memang ‘Terkena’ Kat Aku

Mengadap Negarawan, Tun Mahathir Mohamad.

Aku dan beberapa orang wakil DuBook Press telah datang ke Yayasan Kepimpinan Perdana untuk bertemu the one and only Tun Mahathir Mohamad.

Kedatangan kami tidak lain cuma dengan satu tujuan, mempelawa Tun Mahathir menerbitkan buku bersama DuBook Press.

Kami datang sejurus Tun Mahathir melepaskan hampir kesemua jawatan kerajaan yang beliau pegang, samada dengan kerelaan sendiri atau sebaliknya.

Berborak dengan Tun M mula-mula memang kucar kacir. Yelah, dari aku lahir dia dah mentadbir Malaysia, nak bersembang apa topik pun rasa tak ada konfiden.

Dah masuk 5-10 minit baru lah ok masing masing bertenang, boleh put forward proper thoughts dan soalan soalan untuk Tun jawab.

Topik paling banyak Tun M sentuh tak lain hal jati diri bangsa. Ya bunyinya klise, tapi itu lah yang dia tekankan.

Dari jati diri, Tun M ulas pasal ekonomi, kedudukan politik dahulu dan sekarang, pasal konsep perniagaan, pasal persaingan, pasal survival dan sedikit sebanyak isu isu yang melibatkan pengurusan ekonomi negara terutamanya hal AP dan the beloved brainchild, Proton.

Nampak tipikal, tapi tak jadi tipikal bila yang bercakap tu is the man himself, dan dia bercakap benda benda bijak dengan kau secara direct, bukannya kau dengar di televisyen, bukan juga di Youtube, bukan juga bacaan di portal-portal apatah lagi akhbar-akhbar.

Aku ingat satu scene wartawan komen Tun lama dulu, masa tu menara Taipei 101 dalam pembikinan. Komen wartawan ni nak peleceh la;

Menara Taipei 101 dah nak siap, KLCC ni habis la hilang pride as tallest building in the world. Tun jawab rileks je lebih kurang ayat dia;  “Taipei 101 got one tower, we got two!”

Masa tengah berborak hal Proton, aku mencelah bangkitkan persoalan;

“Tapi Tun, orang dok komplen kereta Proton ni pakai 2-3 bulan power window dah buat hal, macam mana tu?”

Tun jawab balik;  “Lamborghini pun terbakar tepi jalan”. Klasik Tun Mahathir!

Aku puas hati betul kena depan-depan macam tu. Kahkahkah!

Baca: Luahan Hati Mukhriz Ini Memberi Gambaran Sisi Sisi Lain Tun Mahathir. Dan Kami Sukakannya

Terimas kasih Mat [email protected] Fakhruradzi yang mengatur pertemuan ni. Salah satu wild dream aku dulu nak sampaikan DTMKK kepada Tun M, dan Alhamdulillah buku DTMKK memang dah sampai ke tangan Tun M.

Namun apa yang lagi penting, cita-cita DuBook nak terbitkan buku Tun Mahathir ketika hayatnya, InsyaAllah akan tercapai. Tu paling utama. Masa team DuBook tanya Tun pasal royalti, Tun jawab;

“Bagi jadi buku tu dulu, royalti cerita kemudian.”

Baca lagi: 11 Pesanan Tun Dr. Mahathir Mohamad Untuk Rakyat Malaysia


Wakil Malaysia Ini Memerlukan Undian Anda Untuk ‘Vans Asia Custom Culture’

2 bulan lalu, rekaan kasut Izzati Suza untuk pertandingan Vans Asia Custom Culture mendapat perhatian ramai. Namun rekaan kasut Izzati tidak dapat ke pusingan seterusnya. Namun, seorang lagi artis tempatan, Khiddir Baharudin atau Kide Baharudin kini sedang ‘bertarung’ dengan 5 lagi rekaan daripada China, Hong Kong, India, Singapura dan Korea Selatan di peringkat final. Dan Kide memerlukan undian anda!

Kide merupakan pelukis tempatan yang berpengkalan di Kuala Pilah. Beliau berada di bawah mentor yang juga seorang lagi artis tempatan, Fritilldea bersama-sama membuat rekaan untuk kasut yang terakhir ini. Andai beliau menang, beliau akan diterbangkan ke bandar London untuk menjayakan bengkel custom kasut pertamanya di sana. Dan dengar-dengar, seandainya beliau menang, rekaan kasut ini juga akan dihasilkan oleh pihak Vans sendiri!

Tema lukisan beliau adalah berdasarkan cerita daripada emak dan ayah beliau sendiri pada tahun 60an-70an dan turut mengambil inspirasi daripada filem-filem P.Ramlee dan karya Datuk Lat. Dalam karyanya pada kasut ini, beliau memaparkan perbezaan bangsa dari segi pakaian dan budaya yang ada di Malaysia pada zaman itu. Menang unik dan colourful kasut yang dihasilkan Kide ini. Rekaan Kide ini memang menggamit memorilah senang cerita.

Kide kini ketinggalan 3000 undian di belakang artis dari India, Anaghaa Chakrapani. Hari ini merupakan hari terakhir untuk mengundi Kide dan setiap undian sangat berharga untuk Kide. Ayuh mengundi Kide di sini dan sama-sama kita melihat wakil Malaysia ini mengharumkan nama negara di London. Let’s support!


‘Waktu Kolej Lagi Pakaian Saya Memang Begini’ – Isteri Yonnyboii Nafi Berubah Selepas Kahwin

Isteri kepada penyanyi rap terkenal, Yonnyboii iaitu dikenali sebagai Nik Nazira menjadi perbualan hangat netizen baru-baru ini apabila menggayakan pakaian yang terdedah di Instagram miliknya seperti mengalami kejutan budaya.

Walau bagaimanapun, Nik Nazira menafikan kenyataan tersebut, malah dia mengatakan dia memang sudah berpakaian seperti itu sejak zaman kolej lagi sebelum berkahwin dengan Yonnyboii.

Selain itu, dia turut menambah bahawa dia lebih selesa berpakaian seperti sekarang walaupun sering dikecam oleh netizen di media sosial. Menjadi diri sendiri adalah lebih baik katanya.

A post shared by 𝐍 𝐈 𝐊 𝐈 𝐑 𝐀 (@niknazira)

“Yonny pun minta saya jangan baca komen. Saya pun tak baca dan kehidupan gembira saja. Jadi, biarlah netizen nak kata apa pun. Mereka kutuk, saya dapat pahala,” katanya.

Suaminya, Yonnyboii menasihatnya jangan peduli kecaman orang dan tidak perlu membaca komen-komen yang negatif kerana ia akan mengganggu ketenteraman dan emosi.

Dalam pada itu, Nik Nazira meminta maaf sekiranya pakaiannya itu keterlaluan dan terlalu terdedah untuk dilihat sehingga boleh ‘menyakitkan’ mata warganet.

Menjengah ke ruangan komen di Instagram Nik Nazira, segelintir warganet menitipkan doa untuknya agar mendapat hidayah kembali suatu hari kelak.

Sementara itu, Yonnyboii pernah mengatakan kepada peminat supaya jangan terkejut dengan penampilan isterinya tidak bertudung di tempat awam kerana sebelum ini Nik Nazira menutup auratnya sebelum berkahwin dengan pelantun lagu ‘Kecewa’ itu.


Waktu Operasi Restoran Dan Kedai Serbaneka Dilanjutkan Sehingga Awal Pagi

Pengumuman terbaru dari Menteri Kanan Kluster Keselamatan Ismail Sabri Yaakob mengenai pelanjutan waktu operasi restoran dan kedai serbaneka pasti mengujakan orang ramai.

Dalam sidang media yang berlangsung hari ini, beliau mengumumkan waktu operasi perniagaan seperti restoran dan kedai serbaneka akan dilanjutkan sehingga ke jam 2 pagi.

Kerajaan setuju operasi perniagaan seperti kedai makan, kedai serbaneka untuk dilanjutkan sehingga 2 pagi berbanding hanya 12 tengah malam yang ditetapkan sebelum ini@KKMPutrajaya @jpmgov_ @JPenerangan pic.twitter.com/tQBl52FIjg

— MAJLIS KESELAMATAN NEGARA JABATAN PERDANA MENTERI (@MKNJPM) September 10, 2020

Arahan untuk kedai makan dan serbaneka beroperasi sehingga jam 12 tengah malam itu adalah sebahagian daripada langkah yang diperkenalkan ketika Perintah Kawalan Pergerakan Pemulihan (PKPP) yang sedang berlangsung ketika ini.

Dengan PKPP yang hanya akan berakhir hujung tahun ini, perkhabaran itu sudah pastinya memberikan kelegaan kepada orang ramai sebelum ini yang hanya mempunyai masa sehingga 12 tengah malam untuk membeli makanan dan barangan kelengkapan di kedai serbaneka sebelum ini.

Malah pengumuman tersebut juga turut disambut baik netizen yang meninggalkan komen mengenai pengumuman tersebut di media sosial petang tadi yang rata-rata bersyukur waktu operasi perniagaan itu dipanjangkan.

Alhamdulillah.. Tak bosan sgt bila cuti nanti. Boleh jugak lyn² bola kat kedai.

— 🇲🇾 Ashraff.M (@ashraffmazli) September 10, 2020

— Benji82 (@Benji827) September 10, 2020

Late night McD!!! pic.twitter.com/K43qCwahEA

— projectplight (@pwaizer) September 10, 2020

Jadi kepada anda yang memerlukan untuk membeli barang keperluan secara kecemasan atau tiba-tiba mengidam untuk menikmati makan tengah lewat malam tidak lagi berdepan dengan masalah kedai dan premis yang ditutup lebih awal sebelum ini.

Baca juga perkembangan terbaru COVID-19 dalam negara melalui perkongsian kami di pautan di bawah.

28 Mukim Kota Setar Bakal Melaksanakan PKPD Pentadbiran Bermula 11 September

14 Lokasi Di Langkawi Disahkan Telah Dilawati Individu Positif COVID-19

Kerajaan Memutuskan PKPP Dilanjutkan Sehingga 31 Disember 2020


Waktu Paling Janggal Kepada Peminat Baseball Ini. Agaknya Apa Reaksi Anda?

Seorang peminat baseball yang duduk di barisan hadapan luar kawasan padang telah mengganggu pemain dari Milwaukee Brewers, Gerardo Parra menangkap bola yang sedang melayang di udara.

Peminat itu telah menangkap tangan Parra namun Parra berjaya menangkap bola yang jatuh ke dalam sarung tangan miliknya. Selepas berasa malu, peminat itu terus menarik tangannya semula dan duduk di kerusinya.

Parra bertindak tenang dan kembali ke posisinya. Dia telah menunjukkan “thumbs up” kepada peminat itu dan anaknya untuk memastikan kedua mereka OK.

Parra bernasib baik dapat menangkap bola yang dipukul oleh pemain lain lalu bergegas ke tempat peminat itu semula untuk memberikan bola kepada anaknya. Well done, Parra!


Walau Dinasihat Tidak Teruskan Bantuan, Ebit Lew Tetap Terima Sokongan ‘Padu’ Netizen

Sejak berlakunya situasi COVID-19 ini, nama Ustaz Ebit Lew mungkin satu nama yang tidak pernah hilang di radar pemerhatian masyarakat Malaysia terutamanya di media-media sosial.

Boleh dikatakan hampir setiap hari kita akan melihat video-video beliau memberikan sumbangan dan sedekah walaupun negara kini sedang bergelut dengan penularan wabak berbahaya itu.

Bagaimanapun, melalui satu hantaran yang dibuat di laman Facebook malam tadi, beliau akhirnya mengumumkan tidak lagi akan meneruskan usaha bantuan yang dilakukannya sebelum ini.

Ia berikutan nasihat yang diberikan setelah dipanggil pihak polis ke Cawangan Khas Bukit Aman selepas terdapat aduan yang dibuat terhadap dirinya.

“[…] Walau saya ada kebenaran untuk memberi bantuan. Dari tengah malam semalam saya dihubungi untuk ke Cawangan Khas Bukit Aman.

“Terus ke sana hari ini untuk mendapatkan dan memberi penjelasan terutama kes viral beberapa hari lalu kerana ada aduan.

” Atas nasihat setakat ini sahajalah saya berkhidmat membantu semua yang dalam kesusahan,” kongsinya pada semalam.

Beliau bagaimanapun menjelaskan akan kembali memberikan bantuan selepas situasi PKP berakhir dan buat masa ini hanya akan melakukan sedekah melalui pemindahan wang kepada mereka yang memerlukan.

Hantaran menyayat hati yang dibuat Ebit itu mengejutkan ramai di media-media sosial dan hantarannya di Facebook itu meraih sehingga 62,000 perkongsian dan namanya turut trending di Twitter dengan lebih 80,000 ciapan.

Rata-rata netizen yang meninggalkan komen di hantaran itu tidak henti-henti memberikan kata semangat buat pendakwah tersebut dan tidak kurang juga ada yang mempersoalkan aduan yang dibuat terhadap beliau.

Seorang netizen di Facebook, Catherine Thomas berkata walaupun berlainan bangsa dengan Ebit namun dia tetap menyokong apa yang dilakukan pendakwah itu selama ini.

“Walaupun saya berlainan bangsa saya sokong 100 peratus kerja amal yang dibuatnya. Saya memang ikut perkembangan Ustaz Ebit Lew.

“Apa yang boleh saya katakan ialah ini satu dugaan yang paling besar dihadapi (beliau). Semoga Tuhan memberi kekuatan yang tidak terhingga (buat) Ustaz Ebit,” ujarnya.

Manakala seorang lagi pengguna Facebook, Norsufia Jahari berkata beliau sangat terharu dan seakan memahami apa yang dilalui Ebit ketika ini berdasarkan pengalamannya sebelum ini.

“Kita kalau buat baik memang orang akan jadikan kita sebagai musuh. Apa entah yang mereka tak puas hati.

“Kalau tak mampu buat macam orang lain buat, jangan dengki. Doakan supaya dia pun boleh bantu orang dan bagi manfaat dekat orang lain. Tak faham la, kadang-kadang tu sama-sama kawan, satu bidang. Sebenarnya dia yang tak ikhlas,” katanya.

Bukan sahaja di Facebook, malah laman Twitter di Malaysia hari ini juga dibanjiri kata-kata semangat terhadap Ebit Lew dan situasi yang dihadapinya sekarang ini.

Me as christian, this kind of attitude is not halal to me. He did nothing wrong. God send him to help others. People are just envy of his kind and pure heart that help people. Stay strong Ustaz Ebit Lew. https://t.co/TqB1PIpmk5

Ustaz Ebit Lew is a treasure to all Malaysians. This guy is a true quality.

Jalan terus, ustaz! 🇲🇾 https://t.co/GpZWBEwBx5 pic.twitter.com/QQZxJLFtny

— Muhammad HafizRayyan (@HafizRayyan) April 24, 2020

Please rest well and take care of yourself Ustaz Ebit Lew. 🙏 You've done more than enough for us. tq 👏👏👏 https://t.co/dj3W0iDUhN

— #MyDarkSide (@MdarksiD3) April 24, 2020

Ustaz Ebit Lew has so many supporters from various races and religions. He's loved by all of us. Thank you to Abang Kalaichelvan for the deadly speech I LOVE YOU LAH ABANG and I hope that, @abu_syafiq watch this. Kalau nak derma, joint venture. Jangan dengki. https://t.co/fWlgAtg7Ue

— (⋆._.)⊃▁⛥⌒*ﾟ.❉・。. ˢʸᵃᶠ (@AD0RABOWL) April 25, 2020

Bagaimanapun, dengan perkembangan terbaru ini, kita sebagai rakyat Malaysia harus menghormati keputusan yang dibuat Ustaz Ebit Lew yang telah dinasihatkan untuk ‘berehat’ seketika keluar menghulurkan bantuan kepada mereka yang memerlukan.

Mungkin kesempatan ini boleh digunakan beliau untuk berehat dan menyambut ibadah ramadan bersama keluarga sebelum kembali berkhidmat kepada masyarakat selepas berakhirnya PKP nanti.

Mungkin ada dalam kalangan kita yang masih tertanya-tanya apakah perbezaan sedekah dan zakat terutamanya dengan ketibaan bulan ramadan ini. Apa kata anda baca perkongsian kami sebelum ini untuk mengetahui lebih lanjut.

Perbezaan Zakat Dan Sedekah Yang Sering Menjadi Kekeliruan Masyarakat

Konsep Sedekah Alaf Baru, Netizen Kagum Lihat Cara Sedekah Pelanggan Ini Kepada ‘Rider’ GrabFood

Diperli Bayar Zakat Lebih RM50,000, Amil Cerita Sisi Sebenar Aliff Syukri


Walau Nampak Pelik Dan Janggal, ‘Myvi Accident’ Ini Tetap Dijadikan Kereta Pameran

Sekiranya kita menghadiri ke acara pameran kereta, sudah pasti para pengunjung mahu melihat kereta-kereta menarik dan cantik dipamerkan di hadapan khalayak ramai.

Bagaimanapun tular satu perkongsian gambar oleh Facebook Malaysian Modders di mana sebuah Perodua Myvi yang nampak seperti ‘rosak’ itu telah dijadikan kereta pameran dalam satu acara automotif di Sabah.

Gambar-gambar itu telah menarik perhatian netizen yang berasa pelik dan janggal melihat bagaimana kereta seperti ‘terlibat dalam kemalangan’ itu boleh dijadikan sebagai salah satu kereta pameran.

Pun begitu, masih ada juga yang menghargai ‘seni’ pada kereta Myvi tersebut dengan berpendapat bahawa setiap aktiviti sukan permotoran mempunyai warna-warninya yang tersendiri.

Ada juga yang memberikan pandangan sekiranya mahu pamerkan ruangan enjin Myvi tersebut, lebih baik pemiliknya ‘bersihkan’ terlebih dahulu supaya tidaklah nampak seperti kereta terbiar selepas terlibat kemalangan.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Walau Terkucil Ketika Menyanyi ‘Live’ Di AJL35, Nabila Razali Akui Itu Persembahan Terbaik Beliau

Anugerah Juara Lagu 35 telah melabuhkan tirainya semalam dengan menobatkan lagu Gila nyanyian Noki, Loca B dan Kaka Azraff sebagai juara. Tahniah diucapkan kepada semua peserta yang telah berusaha sehabis baik untuk menghiburkan para penonton.

Akan tetapi, persembahan Nabila Razali yang mendendangkan lagu Peluang Kedua telah mendapat perhatian netizen apabila beliau 2 kali ‘terkucil’ ketika menyanyi.

Menurut laporan, Nabila mengatakan banyak ruang yang masih boleh diperbaiki dan beliau telah memberikan persembahan terbaik kepada penonton walaupun tidak berlaku seperti yang diharapkannya.

Tambahnya, beliau juga tidak sangka mampu memberikan persembahan seperti itu disebabkan masalah suara yang dialaminya masih belum sembuh sepenuhnya. Malah, kekuatan Nabila untuk melakukan persembahan di pentas AJL35 ini walau terpalit pelbagai kontroversi adalah kerana beliau mahu menjadi yang terbaik untuk diri sendiri.

Mendapat perhatian netizen, rakan-rakan artis seperti Neelofa dan Mira Filzah turut menzahirkan rasa bangga dengan diri Nabila yang tampil dengan persembahan terbaik.

Proud of you @_nabilarazali. U DID WELL!!!! HUGS!!!

Dia berani! 💪🏻💪🏻💪🏻 https://t.co/OXaxNHKgnr

— MIRA FILZAH (@MFMiraFilzah) March 14, 2021

Malah, mereka turut memberikan kata-kata semangat kepada Nabila dan mengatakan Nabila sudah melakukan yang terbaik. Bagi anda yang menyaksikan persembahan Nabila semalam, apakah pendapat anda akan persembahannya itu?

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

Guna ‘Green Screen’ Untuk Rakam Babak Di Itali, Netizen Kagum Lihat Hasil Drama Vincenzo

Chef Wan Buli Uncle Roger Dan Ajar Cara Masak Dengan Betul Tanpa Guna MSG


Teringin Bekerja Di Google? Ini 7 Fakta Yang Wajib Anda Ketahui

Adakah anda mempunyai impian untuk bekerja di Google? Well, kami mahu!

Ini gara-gara menonton filem The Internship di mana penggambaran filem itu telah diadakan di syarikat tersohor tersebut. Siapa yang tidak tertarik dengan makanan lazat yang percuma, pengangkutan percuma ke tempat kerja, gimnasium, spa, pusat cucian kering, pusat kecantikan dan paling utama, gaji yang tinggi sebagai insentif pekerja? Selain itu, infrastruktur yang berada di Google juga begitu awesome membuatkan anda berasa seperti kembali ke zaman kanak-kanak. No kidding!

Jika anda menyimpan cita-cita seperti itu, maka anda wajib tahu beberapa fakta berkenaan pengambilan pekerja di Google!

1. Hanya 1 daripada 130 pemohon diterima bekerja.

2. Anda tidak semestinya perlukan kelayakan. 14% berjaya diterima tanpa perlu pergi ke kolej.

3. Keupayaan untuk belajar adalah amat penting berbanding kepandaian seseorang.

4. Kepimpinan perlu ditunjukkan pada masa yang bertepatan.

5. Purata sebanyak 37 hari diperlukan untuk menyelesaikan satu proses temuduga.

6. Google mencari insan yang pakar di dalam sesuatu bidang, namun pada masa sama turut mempunyai lain-lain minat.

7. Brain teasers sudah tidak penting lagi!

Berikut adalah infografik menyeluruh daripada Staff.com.


Walaupun Baran Di Set, Sharnaaz Berterima Kasih Kepada Pengarah Tetap Mahu Ambilnya Berlakon Polis EVO 3

Watak Reza yang dilakonkan oleh Sharnaaz Ahmad sememangnya memberikan kesan yang terpahat kepada penonton. Mana tidaknya, daripada seorang anggota polis yang berdedikasi, Reza menjadi pemburu dan pembunuh licik bekas rakan sepasukannya.

Dalam satu hantaran Facebook Sharnaaz, beliau secara peribadi mengucapkan terima kasih kepada Joel Soh, pengarah trilogi Polis EVO yang tetap mahu mengambilnya berlakon sebagai watak antagonis yang taktikal dan kejam yang meninggalkan si mangsa terperangkap dalam pilihan sendiri.

“Kepada Mr Joel Soh, satu malaysia hentam aku, cakap yang aku panas baran, sangat susah kerja dengan aku, sebab aku panas baran, suka mengamuk di set kalau ada yang tak kena.

“Tetapi, dia tetap dengan pendirian dia nak aku juga dalam Polis EVO 3.  Jutaan terima kasih kepada Joel. Love u big time brother! Road to RM50 million,” petik perkongsian Facebook Sharnaaz.

Menjengah pada ruangan komen, netizen juga mengucapkan  syabas dan tahniah kepada ‘Mamu’ kerana lakonan beliau menjadi ‘pelaris’ kepada filem Polis EVO 3 itu.

Sementara itu, semalam Facebook Skop Productions memuat naik hantaran di mana filem Polis EVO 3 berjaya mengutip sebanyak RM45 juta bagi tayangan awal dan tayangan rasmi yang baru mencecah 16 hari.

Dalam filem terakhir bagi trilogi Polis EVO 3, ia mengisahkan Inspektor Khai (Shaheizy Sam) dan Inspektor Sani (Zizan Razak) kembali dengan misi terbaru untuk menumpaskan bekas koperal serta teman rapat Khai, Reza (Sharnaaz Ahmad) yang kembali semula membunuh rakan sepasukan selepas 10 tahun ‘mati’ selepas insiden membakar diri di dalam rumah sendiri.

Jika anda masih belum menonton filem ini, pergilah ke pawagam berhampiran, dan rasai debaran bagaimana Reza membuat anda pilihan yang sukar untuk menyelamatkan nyawa.


Walaupun Bernilai Lebih RM5.6 Bilion, Decentraland Hanya Mempunyai 56,597 Pengguna Aktif Bulanan

Decentraland merupakan salah satu platform metaverse yang sering digunakan oleh para peminat Web3. Ditambah pula dengan pelaburan daripada pelbagai syarikat dalam membangunkan penawaran servis masing-masing termasuklah pembangunan dan banyak lagi.

Realitinya, Decentraland memang memiliki aset digital yang bernilai tinggi tetapi tidak mempunyai angka pengguna yang tinggi. Berdasarkan data yang dikongsikan terbaru, Decentraland menyatakan mereka mempunyai sekitar 56,597 pengguna bulanan dan hanya 1,074 pengguna berinteraksi dengan kontrak pintar.

Let's have a look at some of September's data:

56,697 MAU1,074 Users interacting with smart contracts1,732 minted Emotes6,315 sold Wearables300 Creators received royalties161 created Community Events 148 DAO Proposals

— Decentraland (@decentraland) October 7, 2022

Angka ini boleh dikatakan agak rendah jika dibandingkan dengan nilai Decentraland yang bernilai sekitar $1.2 bilion (~RM5.6 bilion). Selain Decentraland, sebuah lagi platform metaverse yang turut hangat diperkatakan iaitu The Sandbox turut menghadapi masalah yang sama.

Situasi ini menjadi persoalan kepada orang ramai terhadap syarikat berkaitan kripto dan web3 ini sama ada mereka dinilaikan selaras dengan penggunaan atau sebaliknya. Metaverse yang dicanang-canang sebagai pengganti internet ini dilihat seperti tidak menerima sambutan yang diharapkan.


Walaupun Bunyi Kurang Sopan, JPJ Dijangka Meneruskan Bidaan Nombor Siri ‘BRA’

Pada sekitar bulan April nanti, Jabatan Pengangkutan Jalan (JPJ) dijangka meneruskan bidaan untuk nombor pendaftaran kenderaan siri ‘BRA’ walaupun gabungan bunyi tiga huruf itu berbaur seksis.

Menurut Utusan Malaysia, sumber agensi berkenaan memberitahu setakat ini, tidak ada sekatan terhadap penggunaan siri plat pendaftaran kenderaan darat dengan huruf tertentu.

“Insya-Allah, huruf tersebut tetap diteruskan apabila tiba masa selepas siri BQY tamat sekitar April depan,” kata sumber agensi tersebut.

Polemik gabungan tiga abjad tersebut bagaimanapun tular diperkatakan segelintir warganet kerana sebutannya menyerupai pakaian dalam wanita dalam bahasa Inggeris.

“Itu mungkin sekadar pandangan persepsi masyarakat, tetapi, bagi pihak JPJ, kombinasi huruf sedemikian tiada pun melambangkan maksud spesifik kepada mana-mana benda.

“JPJ pada masa ini memang pun tiada polisi khusus yang akan mengharamkan siri huruf tertentu macam pernah dilakukan oleh Lembaga Pengangkutan Darat (LTA) di Singapura,” terang sumber.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Lihat lagi nombor pendaftaran menarik yang pernah dibida oleh orang ramai sebelum ini melalui pautan di bawah.

JPJ Negeri Kedah Berjaya Capai Sasaran, Nombor Pendaftaran ‘KFC’ Raih Kutipan Lebih RM2 Juta

JPJ Buka Bidaan Untuk Nombor Pendaftaran Kenderaan ‘Malaysia’

Giliran Universiti Malaya Buka Bidaan Plat Kenderaan ‘UM’


Lihat Ketegasan KJ Tidak Keluar Dewan Walaupun Dipujuk Pembangkang

Baru sehari bersidang di parlimen, sudah berlaku kekecohan pagi tadi. Ianya berikutan pemimpin parti pembangkang tidak bersetuju dengan pelantikan Speaker Dewan Rakyat baharu, Datuk Mohd Ariff Md Yusof. Tindakan meninggalkan dewan adalah sebagai tanda boikot mereka dengan pelantikan ini.

Menerusi rakaman video yang dibuat Kini TV, dapat dilihat ada ahli parlimen yang cuba untuk pujuk Khairy untuk keluar bersama mereka. Tetapi disebabkan prinsip, Khairy tetap duduk di kerusinya tanpa berganjak.

Bekas Menteri Luar Negeri, Dato’ Sri Anifah Aman juga dilihat ‘menemani’ Khairy duduk bersidang di dalam dewan. Difahamkan bekas ketua puteri, Datuk Mas Ermieyati turut tidak keluar dewan semasa protes ini.

Bercakap kepada Sinar Harian, Khairy Jamaluddin berkata tindakan beliau tidak keluar Dewan Rakyat seperti yang dilakukan akan pimpinan BN dan PAS pagi tadi adalah kerana beliau menghormati majlis. Meskipun tidak berpuas hati dengan pelantikan berkenaan, keluar dewan bukanlah cara beliau menyatakan bantahan.

“Hari ini merupakan hari kita mengangkat sumpah jadi kita perlu hormati Dewan dan juga menghormati majlis angkat sumpah,” terang Khairy.

Syed Saddiq menerusi laman Twitternya memuji tindakan Khairy dan beliau turut menulis pihak pembangkang sepatutnya berpuas hati kerana speaker yang dilantik bukan dikalangan ahli parlimen kerajaan.

Sepatutnya pembangkang gembira speaker dilantik bukan dari kalangan ahli parlimen kerajaan.

Speaker yang tiada jawatan tinggi dalam parti & diharamkan untuk pegang apa2 jawatan politik kepartian.

Speaker yang merupakan Bekas Hakim yang disegani.

Bangkang lah dengan bijak. https://t.co/5rIwau12kA

— Syed Saddiq (@SyedSaddiq) July 16, 2018

Hari pertama di Parlimen tetapi Ahli Parlimen BN & PAS dah keluar dewan tanda protest. Bekas K.Pemuda UMNO (YB @Khairykj) & Bekas K.Puteri UMNO tidak keluar dewan. Mereka tidak tinggalkan kerusi walaupun didesak oleh pimpinan UMNO.

They know the Youth more than all of UMNO. pic.twitter.com/FDqvEkzfPw

Tindakan Khairy ini menunjukkan masih ada wakil daripada pihak pembangkang yang bagus untuk memastikan ada check and balance dalam kerajaan ketika ini. Tahniah Khairy kerana tidak tunduk dengan desakan.


Walaupun ‘Ditipu’ Semasa Kecil, Lelaki Ini Hargai Sokongan Ibunya Hingga Jadi Pelukis Hebat

Sebut tentang impian, pasti setiap orang memiliki impian. Malah, sejak kecil lagi kita miliki impian dan sentiasa berusaha untuk mencapai impian kita.

Terbaharu, seorang pengguna Twitter @NasSuha_ telah berkongsi rahsia yang menjadikan beliau seorang pelukis sekarang. Untuk pengetahuan anda, beliau minat melukis sejak kecil lagi dan sering masuk pertandingan melukis anjuran KFC Fun Club.

When i was a kid, i used to enter those KFC fun club TV3 drawing contests. I sent few times & my mom was in charge to post those, until one day she came home with a big hamper and some other toys, told me that my drawing won the contest 🤩!

I was so happy back then until… https://t.co/U0ZLH2N4x4

Menurutnya, beliau sertai pertandingan tersebut banyak kali dan ibunya bertanggungjawab untuk menghantar lukisan-lukisan beliau. Pada satu hari, ibunya pulang ke rumah membawa hadiah dan memberitahunya menang pertandingan tersebut dan beliau pun berasa gembira.

Akan tetapi, rupa-rupanya beliau tidak memenangi pertandingan tersebut dan hadiah itu dibeli oleh ibunya. Beliau ketahui akan hal tersebut kerana makciknya memberitahunya.

Done another drawing project for @perhilitan_malaysia 🌿🐯 . So here is the video of how i made this in 7 days✍🏻 . #SaveOurMalayanTiger . *btw aku dah habis belajar & dalam fasa mencari kerja ni. Semoga semuanya dipermudahkan 🙏🏻

A post shared by  ✍🏻🇲🇾 (@nassuha_) on Mar 27, 2019 at 6:33am PDT

Aku ada je ni, tengah cuba kawal nervous so aku buat buat pandang burung merpati kat belakang 🕊 . Audiences : Nippon Paint representatives , interior designers, architects & some strangers #urbanscapesxnipponpaint

A post shared by  ✍🏻🇲🇾 (@nassuha_) on Dec 3, 2019 at 6:09am PST

Berkat ‘pembohongan’ ibunya memberi impak yang besar kepada dirinya kerana sokongan ibunya membuatkan beliau terus berkarya dan menyemai minat yang mendalam. Walaupun hal tersebut diketahuinya, beliau tidak pernah memberitahu ibunya dan hanya simpan rahsia itu untuk dirinya.

Berikutan perkongsian tersebut, rata-rata netizen cukup kagum dengan sokongan yang diberikan oleh ibunya dan mengatakan ini adalah satu contoh terbaik parenting. Malah, para netizen juga terinspirasi dengan kisah yang diceritakan oleh beliau.

inspiringnyaaa, moral of the story. just because others didnt see your talent doesnt mean you are not qualified. your mom made you believe you were a winner and thats who you are forever👍🙆 https://t.co/CWC7J2nTUH

Bro your mum inspired you at a different level that I’m crying hard right now. Brb https://t.co/HbmE0BC6eJ

— Turu (@arivinraj_turu) January 23, 2020

Your mother is a champ! That kind of support is exactly what people need, especially kids! She managed to raise another champ, thanks for showing us the proper way to love our mother! Menginspirasi banget 😭

Children requires encouragement. If you see your child have a passion for doing something, be it cooking/dancing/painting etc. dont put him/her down because of it. We need more parents like your mother so our children can grow to be amazing human beings. Happiness= a better human

— Quid quaeris? (@farisabd) January 24, 2020

Jangan pernah berhenti mengejar impian anda dan pastinya sokongan ahli keluarga akan membuatkan anda lebih bersemangat mencapai impian anda. Impian yang tercapai akan memberikan kemanisan dalam hidup anda, maka jangan sia-siakan peluang yang ada.

Sebut tentang seni lukis, kami pernah temubual Abdulrashade iaitu seorang pelukis grafiti. Apa kata klik pautan di bawah untuk ketahui lebih lanjut.

Cara Abdulrashade Harumkan Nama Negara Menerusi Seni Grafiti

Lelaki Ini Kongsi Hobi Ayahnya Bina Model Iron Man Daripada Kertas

‘Sponsor’ Pekerja Ke Mekah, Rupanya Ini Identiti Sebenar Lelaki Cina Yang Tular Di TikTok


Walaupun Hanya Sekadar Rekaan Konsep, ‘Perodua Sedan’ Ini Mampu Tarik Perhatian Ramai

Model Bezza merupakan kereta sedan pertama Perodua yang diperkenalkan pada tahun 2016. Kereta sedan ini juga merupakan model pertama yang mempunyai fungsi ‘Vehicle Stability Control‘ (VSC) berbanding kereta-kereta Perodua yang lain.

Setelah hampir 6 tahun Perodua tidak mengeluarkan sebarang berita mengenai model baharu untuk segmen sedan, seorang pereka bentuk kereta konsep yang cukup dikenali ramai, Theophilus Chin telah berkongsi satu video konsep ‘Perodua Sedan’.

Menurut beliau, rekaan konsep tersebut telah dibuat sejak tahun 2020 yang lalu dengan menggunakan model konsep ‘Daihatsu DN-F’ yang pernah dipamerkan semasa acara Gaikindo Indonesia International Auto Show 2017 (GIIAS 2017).

‘Daihatsu DN-F’ lebih besar dan rendah berbanding model Bezza, dengan mempunyai panjang sekitar 4.2 meter, lebar 1.69 meter dan tinggi 1.43 meter. Manakala wheelbase pula mencecah 2.51 meter.

Dalam video yang dikongsikan, Theo juga telah memadankan model sedan ini dengan empat pilihan warna asas kegemaran ramai seperti Merah, Hitam, Biru, Silver dan juga tambahan warna ‘unik’ Emerald Green.

Walaupun model sedan seperti ‘Daihatsu DN-F’ ini tidak digemari oleh penduduk Indonesia, namun tidak bermakna ia juga tidak mendapat sambutan di pasaran Malaysia.

Orang ramai telah lama menanti-nantikan berita baik daripada pihak Perodua sejak sekian lama agar dapat memperkenalkan model sedan baharu pada masa akan datang.

*Ikuti perkembangan dan isu semasa automotif dari dalam dan luar negara melalui laman Facebook terbaharu kami, Vocket Car Club.

Anda boleh lihat lagi hasil kerja yang pernah dikongsikan oleh Theophilus Chin sebelum ini melalui pautan di bawah.

Rekaan Konsep Satria Neo ‘5-Pintu’ Ini Buat Netizen Kagum, Mungkinkah Pengganti Model Suprima S?

Hanya Sekadar Konsep, Netizen Terpegun Dengan Rekaan ‘Satria Neo’ Ini

Mungkin Ini ‘Proton S50’ Yang Akan Dilancarkan Sekitar Tahun Ini?


Walaupun Miliki Aset Bernilai RM363 Juta, John Cena Pilih Honda Civic Type R Sebagai Kereta Harian

John Cena bukan satu nama yang asing di dunia ini, mula dikenali sebagai pengusti profesional WWE. Kemudian melebarkan karier menjadi seorang pelakon filem, lebih-lebih lagi sebagai watak Jakob Torentto, adik kepada Dom Torentto dalam The Fast Saga.

Dengan karier yang semakin berkembang, John dilaporkan memiliki jumlah aset bersih bernilai USD80 juta (RM363 juta) bagi tahun 2023.

Walaupun memiliki kekayaan sebanyak itu, dalam satu sedutan wawancara Whiskey Gigner Podcast, John mendedahkan beliau memilih sebuah Honda Civic FK8 Type R 2020 dijadikan sebagai kereta hariannya.

@johncena drives a Civic Type R! 👌❤🚗💨 clip from Whiskey Gigner Podcast #civictyper #fk8typer #johncena #hondaboys

♬ original sound – Function and Form Suspension

“Kereta harian saya adalah Civic Type R 2020. Ia mempunyai teknologi, transmisi manual dan boleh dipercayai. Kereta itu sangat stabil dan mempunyai 3-pedal.

“Memandu pada kelajuan 145, ia masih stabil. Ia mempunyai tempat duduk belakang untuk membawa orang lain bersama,” terang John.

Beliau juga membanding kereta itu dengan model Lamborghini Countach. John menyatakan kereta itu lebih sukar untuk dikawal dan sering berada di bengkel untuk membaiki beberapa masalah yang sering berlaku.

Menurut John, beliau mahukan sebuah kereta yang boleh membawanya berjalan untuk sesuatu jarak, sekurang-kurangnya 16 kilometer. Oleh sebab itulah beliau memilih kereta buatan Jepun itu.

Dalam pada itu, jangan lepaskan peluang untuk menonton bagaimana John Cena sanggup bermatian-matian melindungi Brian Marcos, anak kepada Dom ketika bertempur dengan Dante Reyes dalam filem FAST X yang kini ditayangkan di panggung wayang seluruh negara.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Walaupun Nama Pernah ‘Dihancurkan’, Mamat Sepah Akui Sudah Ampunkan Jep Dan Shuib

Bekas anggota kumpulan Sepah, Mamat dalam satu rancangan temu bual baru-baru ini yang turut disertai rakan pelawak Shuib memberitahu beliau telah memaafkan kedua-dua anggota kumpulan Sepah Jep dan Shuib berhubung insiden pembubaran mereka suatu ketika dulu.

Kumpulan lawak terkenal Sepah sebelum ini dianggotai Mamat, Jep dan Shuib sebelum berpecah dan membawa haluan masing-masing pada 2012 dengan Jep dan Shuib kekal berdua dan menubuhkan kumpulan Sepahtu tidak lama selepas itu.

Mengimbau kembali insiden perpecahan kumpulan mereka suatu ketika dahulu, Mamat mula meluahkan perasaannya apabila ditanya pengacara Khir Rahman tentang perkara yang tidak pernah diberitahu beliau sebelum ini kepada Jep dan juga Shuib.

Walaupun mengakui tiada persoalan daripadanya berhubung insiden pembubaran kumpulan mereka pada 2012, namun luahan Mamat selepas itu pasti membuatkan sesiapa sahaja yang mendengarnya berasa sayu dan terharu.

Dalam luahan itu, Mamat mendedahkan beliau sudah lama memaafkan Jep dan Shuib atas apa yang berlaku sebelum ini malah menjelaskan tidak menyimpan apa-apa perasaan terhadap mereka berdua.

Sebaliknya beliau hanya ingin mereka mengetahui betapa sayangnya dirinya kepada kedua-dua bekas ahli kumpulan itu dan bagaimana mereka sering didahulukan dalam apa-apa perkara dalam kehidupannya sebelum ini.

Hilangnya sahabat lagi sakit daripada hilangnya cinta dusta. pic.twitter.com/ctUtpDi9a7

— APAI W (@faizzzzzzzzzz28) August 2, 2020

“Cuma saya nak mereka tahu satu hari nanti apa erti persahabatan dan kau tahu betapa aku sayang kepada kalian.

“Sebab kamu berdua ini aku letak ke depan, walaupun aku pernah ada kumpulan lain, kamu aku letakkan ke depan dan bagi aku betul-betul kamu berdua sudah tiada dosa dengan aku.

“Jangan suatu hari nanti kau mati dan cakap dengan bini kau aku ada dosa dengan Mamat, aku nak kalian berdua tahu hari ini kamu tiada dosa dengan aku

“Dengan apa yang terjadi, walau kalian pernah menghancurkan nama aku satu hari dulu, aku nak bila kalian mati nanti cakap dengan bini kau tidak perlu minta maaf dengan Mamat sebab mamat dah bagitahu awal (maafkan) dulu sepuluh tahun yang lepas,” luah Mamat.

Selain meluahkan apa yang dipendamnya selama ini, Mamat juga mengimbas kembali keakraban mereka suatu ketika dahulu terutamanya dengan Jep.

Malah, dia menjelaskan Jep merupakan satu-satunya rakan yang tidak akan dimarahi ibunya jika datang ke rumahnya dan bagaimana beliau pernah berjanji untuk berada di sebelah liang lahad sahabatnya itu jika sahabatnya meninggal dunia kelak.

Baca juga perkongsian daripada Ebby Yus kenapa beliau masih berstatus bujang sehingga sekarang walaupun sudah berusia 50 tahun di pautan di bawah.

Ebby Yus Jelaskan Kenapa Masih Bujang Walaupun Sudah Berusia Lebih 50 Tahun

Sebagai Tanda Terima Kasih, Shuib Mahu Taja Dr Noor Hisham Melancong Dalam Negara

‘Orang Cakap Kami Tidak Ingat Ayah’- Anak Perempuan To’Ki Jawab Teguran Netizen


Walaupun Nampak ‘Uzur’, Orang Ramai Tergamam Lihat Proton Saga Mampu Tarik Lori Treler

Pada akhir bulan lalu, aksi Myvi menarik sebuah lori yang rosak telah menjadi bualan orang ramai yang rata-rata seperti tidak percaya kemampuan kereta hatchback itu mampu berbuat sedemikian.

Namun baru-baru ini sekali lagi kereta buatan Malaysia membuat kejutan kepada orang ramai apabila sebuah Proton Saga lama yang turut dikenali ramai sebagai model ‘Proton Saga Kereta Kebal’ telah menarik sebuah lori treler yang terperangkap di kawasan kebun.

Pemandu kereta Saga tersebut dilihat bersungguh-sungguh menekan minyak sehingga bahagian hadapan kereta mengeluarkan asap putih untuk menyelamatkan lori treler yang tersangkut itu.

Video tersebut telah mendapat lebih tiga ribu kali perkongsian daripada para netizen yang berasa kagum dengan kemampuan kereta Proton Saga yang nampak berusia serta uzur, namun mampu menarik lori treler yang mempunyai saiz yang berganda-ganda lebih besar berbanding kereta Saga tersebut.

Para netizen juga menegaskan jangan menilai sesuatu benda pada reka bentuk serta keadaan luaran kereta tersebut, namun nilailah apa yang sesuatu benda itu masih dapat membantu semasa detik-detik yang memerlukan.

Proton Saga merupakan kereta nasional pertama yang diperkenalkan pada tahun 1985 dan telah mencapai beberapa rekod seperti model yang paling lama dikeluarkan dengan lebih 1.8 juta unit dalam tempoh 35 tahun.

Sebelum ini sebuah Myvi telah mencuri tumpuan ramai apabila aksinya menarik sebuah lori yang rosak dirakam oleh pengguna jalan raya lain. Lihat lebih lanjut melalui pautan di bawah.

Selamba ‘Tarik’ Lori Rosak, Aksi Myvi Ini Mencuit Hati Orang Ramai

Pandu Secara Berbahaya, Pemandu Proton Persona Ini Patahkan Cermin Sisi Myvi


Walaupun Perodua Beri Jaminan, MIROS Tetap Mahu Nilai Semula Ujian Keselamatan Axia 2023

Susulan pihak Perodua akan terus melakukan pemantauan terhadap model Axia 2023 yang didakwa berlaku pemalsuan keputusan ujian keselamatan oleh Daihatsu, Institut Penyelidikan Keselamatan Jalan Raya Malaysia (MIROS) dilaporkan akan menjalankan penilaian semula ke atas model tersebut.

Pengerusi MIROS, Wong Shaw Voon memberitahu Malaysiakini bahawa institut itu mahu meneliti dakwaan Perodua bahawa kereta Axia 2023 selamat untuk dipandu dan tidak terjejas oleh isu itu.

“(MIROS) akan berjumpa mereka dan menilai dengan sewajarnya. Kami akan meneliti apa yang mereka dakwa,” katanya melalui pesanan teks.

Dalam satu kenyataan rasmi Perodua, pihaknya tidak akan melakukan sebarang panggilan balik atau menggantung penghantaran model itu kepada pelanggannya walaupun terdapat ‘ketidakaturan prosedur’ baru-baru ini yang diketengahkan oleh Daihatsu.

Ini kerana Perodua diberikan jaminan bahawa pensijilan UN-R95 yang diberikan kepada model Perodua Axia baharu tetap sah dan diperakui — sekaligus model kereta itu selamat untuk dipandu oleh pengguna.

Minggu lalu, Daihatsu Motor Company, anak syarikat Toyota Motor didakwa mengakui menipu dan memalsukan keputusan ujian keselamatan kemalangan melibatkan bahagian panel sisi pintu bagi 88,000 unit kereta yang dijual di bawah jenama Toyota.

Syarikat itu mengesahkan kemasan pintu diubah suai dengan sebuah ‘takik’ (notch) untuk meminimumkan risiko panel pintu tersebut boleh pecah dan terhasilnya bucu tajam yang akan mencederakan ketika beg udara sisi diaktifkan.

Daripada 88,000 kenderaan itu, kira-kira 11,834 merupakan model kereta Perodua Axia 2023 yang dijual di Malaysia.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


‘Anda Lebih Layak Menang’ – Netizen Indonesia Ucap Tahniah Kepada Beregu Malaysia

Peminat badminton Indonesia mengucapkan tahniah kepada beregu lelaki negara, Aaron Chia-Soh Wooi Yik yang berjaya menewaskan beregu Indonesia Mohammad Ahsan-Hendra Setiawan , 17-21, 21-17, 21-14  bagi membolot kilauan pingat gangsa di Olimpik Tokyo 2020.

Kemenangan beregu negara ini juga menyaksikan Malaysia akhirnya berjaya mengakhiri kemarau di Olimpik Tokyo apabila menghadiahkan pingat pertama buat negara yang kini berada di tangga ke-70 catatan pungutan pingat di temasya kali ini.

Di dalam satu ciapan yang dimuat naik Bayu Arisandy, salah seorang peminat badminton dan warganet Indonesia, beliau mengucapkan tahniah serta menyatakan bahawa Malaysia sememangnya layak untuk memenangi perlawanan kali ini.

“Sudahkah anda menonton temuramah Aaron Chia & Soh Wooi Yik. Mereka benar-benar menangis!!! Sebagai rakyat Indonesia, saya tidak tahu mengapa saya merasa terharu dan otak saya berkata “mereka layak mendapatkannya! Masa untuk menunjukkan kepada Israel apa yang anda ada,” tahniah Malaysia, hormat dari Indonesia,” katanya.

Have you watched the interview of Aaron Chia & Soh Wooi Yik 😭 they literally crying!!! As Indonesian idk why feel moved and my head saying “they deserved it! Time to show Isra*li what you have” congrats Malaysia 🇲🇾 much respect from Indonesia 🇮🇩 pic.twitter.com/EMkjqRvuH6

— Bayu Arisandy🇮🇩 (@bayuarisandee) July 31, 2021

Ciapan yang ditulis selepas perlawanan semalam itu kemudiannya tular di Indonesia dan Malaysia. Ia telah mendapat lebih 4,000 ciapan balas dan komentar dari rakyat Malaysia serta Indonesia.

Sebahagian daripada rakyat Malaysia mengucapkan terima kasih, manakala warganet Indonesia yang lain turut bersetuju dengan ciapan dari Bayu tersebut.

“Good Game! Saya juga ikut merasa senang bagaimana begitu semangat para atlet Malaysia! The Daddies juga powernya masih the best diumur yang dibilang sudah tidak muda lagi,” kata salah seorang warganet Indonesia.

“Daddies dengan Minions pun tak kurang hebatnya. Kami di Malaysia, bila tahu kena lawan dengan mereka, memang nervous juga. Kali ni, rezeki berpihak kepada Malaysia, moga jumpa lagi di lain-lain tournament! Good game!” Kata salah seorang warga netizen Malaysia.

“Seperti kata pak ahsan. Semua sama-sama berusaha, sama-sama hebat. Selamat malaysia keren lah atlet kalian. Sahabat serumpun semoga pertandingan ke depan bisa bertemu lagi,” kata warganet Indonesia.

“Perlawanan yang hebat. Ahsan-Setiawan adalah legenda sukan badminton. Semoga Aaron-Wooi Yik dapat mengikuti jejak mereka untuk mencapai kejayaan itu. Sudah lama Malaysia tidak mempunyai pemain badminton dengan gelaran juara dunia,” balas warganet Malaysia.

Melihat kepada ucapan tahniah ini, ia sangat manis apabila kedua-dua negara mampu untuk bersama-sama dan menunjukkan semangat kesukanan yang kuat.

Untuk rekod, pingat gangsa dalam sukan badminton di Olimpik Tokyo kali ini bukanlah prestasi yang baik kerana lima tahun lalu di Olimpik Rio, Malaysia berjaya mengutip tiga pingat perak menerusi Lee Chong Wei, Goh V Shem-Tan Wee Kiong dan beregu campuran, Chan Peng Soon-Goh Liu Ying.

Tetapi melihat kepada situasi pandemik dan kesungguhan yang ditunjukkan oleh para atlet ia sudah cukup untuk membuat seluruh rakyat Malaysia bangga. Beraksi di sukan Olimpik bukanlah sesuatu yang mudah, tetapi mereka telah membuktikan bahawa mereka mampu memberi saingan dan tidak mudah mengaku kalah.

Servis S, teknik hebat keluarga Sidek yang diharamkan daripada kejohanan badminton dunia. Klik pautan di bawah untuk membaca.

Servis S, Teknik Hebat Keluarga Sidek Yang Diharamkan Daripada Kejohanan Badminton Dunia

‘Setiap Ahad Buat Macam Final’ – Peminat Badminton Kagum Dengan Ketegasan Dan Nasihat Misbun Sidek

Bintang Badminton China, Lin Dan Umum ‘Gantung Raket’ Daripada Dunia Badminton


Walaupun Sibuk, Dr Hisham Dipuji Sudi Luang Masa Balas Surat Peminat Cilik

Saat ini, petugas barisan hadapan kita bertungkus lumus untuk memastikan pesakit COVID-19 pulih dan memastikan rakyat Malaysia mematuhi Perintah Kawalan Pergerakan.

Sudah sewajarnya kita memberikan penghargaan buat petugas barisan hadapan kita. Malah, Ketua Pengarah Kesihatan Dr Noor Hisham Abdullah baru-baru ini dipilih antara 3 doktor terbaik dunia dalam pengendalian COVID-19.

Lebih menarik perhatian apabila dalam kesibukan Dr Noor Hisham menguruskan kes penularan wabak COVID-19 ini, beliau sudi untuk meluangkan masa membalas surat peminat cilik.

Difahamkan, seorang kanak-kanak telah menulis sepucuk surat buat beliau sebagai tanda penghargaan dan Dr Noor Hisham telah membalas dengan memberi kata-kata semangat kepada kanak-kanak tersebut.

Menerusi surat tersebut juga, Dr Noor Hisham mengucapkan terima kasih kepada Lara dan seluruh rakyat Malaysia yang bersama-sama duduk rumah bagi membendung penyebaran virus ini. Tambahnya lagi, beliau mengatakan gelang pemberian Lara telah dipakai oleh cucunya sebagai tanda terima kasih.

Pastinya tindakan yang dilakukan oleh Dr Noor Hisham ini akan membuatkan Lara berasa gembira dan dihargai. Apa pandangan anda melihat tindakan dan pendekatan yang dilakukan oleh Dr Noor Hisham?

Baca artikel berkaitan COVID-19 di The Vocket pada pautan di bawah ini.

Dipilih 3 Terbaik Dunia Kendalikan COVID-19, Dr Noor Hisham ‘Kini Trending’ Di Twitter

Ini Sebab Malaysia Diiktiraf Sebagai Negara Terbaik Tangani Penularan Covid-19

Lelaki Ini Kongsikan Pengalaman Dijangkiti COVID-19 Buatkan Dirinya Kenal Erti Syukur


Walaupun Sudah 16 Tahun Usia Perkahwinan Mereka, Lelaki Ini Masih Membuat Kejutan Untuk Isterinya. Menitis Airmata Melihat Video Ini

Melihat video ini, pasti membuatkan anda terharu dan berharap alangkah bahagianya jika pasangan hidup dapat berbuat perkara yang sama. Tiada kata dapat menggambarkan betapa gembiranya hati seorang isteri, walaupun setelah 16 tahun mendirikan perkahwinan dan hidup bersama si suami masih mampu membuat kejutan sebegini.

Ceritanya begini, Tommy dan Janet telah berkahwin selama 16 tahun dan masih hangat mencintai satu sama lain. Demi menunjukkan cinta dan komitmennya adalah sepenuh hati. Tommy telah membuat satu kejutan yang menunggu isterinya sebaik sahaja mereka masuk ke Hotel Westin di Seattle.

Semasa mereka menunggu di kaunter penerimaan, seorang lelaki tiba-tiba melompat dan memulakan tarian dan apa yang membuat Janet lebih tergamam ialah apabila ada beberapa lagi lelaki yang meyertai tarian dan menari pada rentak lagu “Marry Me”.

Perhatikan reaksi Janet yang tergamam dan mengeluarkan air mata terharu, pasti terasa sangat dihargai dan disayangi oleh suaminya.

Kemuncak kejutan ini adalah apabila suaminya Tommy melutut pada sebelah kaki dan melamar isterinya sekali lagi, yang semestinya mengatakan YA!


Walaupun Sudah Difatwakan Haram, Rakaman Tunjuk ‘Kuda Kepang’ Masih Aktif Di Johor Undang Tanda Tanya

Permainan ‘Kuda Kepang’ merupakan salah satu seni warisan yang bertapak di Malaysia sejak sekian lamanya. Bagaimanapun permainan itu sudah diharamkan oleh Jawatankuasa Fatwa Negeri Johor sejak tahun 2009 lalu.

Bagaimanapun sejak kebelakangan ini permainan itu kerap kali keluar di live TikTok pada waktu malam. Dalam video itu kelihatan ramai generasi muda sedang ‘isim’ menari dengan berperwatakan haiwan seperti kuda, keldai dan monyet.

Bahkan ada yang melakukan aksi lebih berbahaya dengan memecahkan lampu kalimantang, memakannya atau berjalan di atasnya tanpa kasut tanpa mencederakan diri sendiri.

Johor dah haram. But there are still few places that still does this. Last time kat wedding my cousin ada and one of the penari kena histeria. While the person yg jadi “kuda” was eating glasses and flowers.

Bro was making inhuman sound. My mom said dlu ada yg sampai panjat tiang https://t.co/BVX6sbdGnR

— Bella ✨ (@meili_tann) February 12, 2023

Video-video permainan kuda kepang yang didakwa berlaku di Johor yang dirakam dan dikongsikan di platform TikTok telah menarik perhatian netizen.

Didapati ramai generasi baharu yang tidak tahu mengenai permainan itu dan hanya mengetahuinya selepas melihat rakaman-rakaman video itu — ada yang berasa takut dan ada juga yang ‘terpesona’ melihat tarian dan mendengar alunan muzik yang dimainkan.

Dalam pada itu, ada netizen berpendapat adalah tidak patut ‘mengharamkan’ permainan kuda kepang kerana ia seolah-olah melenyapkan budaya penduduk tempatan, seperti yang terjadi kepada beberapa budaya di negeri Kelantan.

Tak ada sikit manfaat pun. Ini adat yang bertentangan jauh dengan syarak agama. https://t.co/YvyBYb1XzC

Everything kena ada moderation tapi aku tak setuju benda cultural ni diharamkan. Kang jadi macam Kelantan. Banyak budaya dah hilang macam tu je https://t.co/8V3JhIIIgA

— Shakila schön (@markonahajis) February 12, 2023

idc if this is the budaya that were trying to keep as heritage but if you're a muslim u should already acknowledge that this is clearly haram and better try not to involve with it. fullstop https://t.co/YwIZLdR1SS

Budaya no 1, agama no 2 💀 https://t.co/ULkl0A7zNr

— ηυяυℓ (@rifahafiqah) February 13, 2023

— Azibun 🇵🇸 (@_aazibmelon) February 13, 2023

Terdahulu Mesyuarat Jawatankuasa Fatwa Negeri Johor yang bersidang pada 18 Februari 2009 telah membincangkan mengenai Hukum Permainan Kuda Kepang Di Negeri Johor.

“Permainan kuda kepang sama ada tarian biasa atau dramatari atau tarian gelanggang adalah haram kerana ianya bercanggah dengan aqidah, syariah dan akhlak Islamiah.

“Semua umat Islam dilarang dan ditegah daripada melibatkan diri dengan permainan kuda kepang. mereka yang bergiat dalam permainan kuda kepang hendaklah berhenti serta merta dan bertaubat dengan taubat nasuha,” petik dari laman web JAKIM.


Walaupun Sudah Kutip RM22.5 Juta, Pengarah Akui Mechamato Movie Masih Belum ‘Balik Modal’

Filem yang sedang rancak di pawagam ketika ini, Mechamato Movie telah berjaya menarik perhatian orang ramai untuk menonton dan mendapat keuntungan yang besar.

Mechamato Movie ialah sebuah filem komedi aksi animasi komputer Malaysia 2022 dan prekuel kepada siri animasi Mechamato: The Animated Series.

Pencipta dan pengarah siri animasi, Nizam Abdul Razak memuat naik satu hantaran di akaun Facebook miliknya yang meluahkan rasa syukurnya apabila Mechamoto Movie sudah melepasi kutipan RM20 juta.

“Alhamdulillah koleksi box office Mechamato Movie berjaya melepasi RM 20 juta selepas 2 minggu ditayangkan. Satu pencapaian yang melegakan kerana Mechamato merupakan jenama yang baharu,” tulisnya di kapsyen laman Facebook.

“Namun, selepas tolak duti hiburan sebanyak 25% dan kemudiannya dibahagi 2 dengan pihak pawagam, barulah bakinya akan diterima kami. Itupun belum tolak kos distribution dan marketing. Sekitar 1/3 dari koleksi box office sahaja yang akan diterima MONSTA,” tambahnya lagi.

Secara kasarnya, 1/3 daripada RM22.5 juta adalah sekitar RM7.5 juta sahaja yang akan diterima Monsta daripada kutipan setakat ini. Dia turut memaklumkan kos penghasilan animasi Mechamato Series dan Movie sangatlah tinggi; sekitar RM 30 juta.

Nizam turut berharap orang ramai terus menyokong dan menonton Mechamato Movie dan pada yang sudah menonton boleh ulang lagi untuk menonton bagi sokongan kepada movie tersebut.

Dia menjelaskan sukar untuk balik modal dan untung jika hanya berharap pada tayangan di Malaysia sahaja. Disebabkan itu mereka akan memberi lebih fokus kepada eksport dan tayangan diluar negara bermula 2023.

“Untuk menghasilkan karya yang berkualiti, sudah tentu kosnya tinggi. Ada beberapa perkara yang boleh diperhalusi lagi seperti peratusan duti hiburan dan insentif untuk eksport ke luar negara,” katanya.

“Duti hiburan dibawah kerajaan negeri. Mungkin mana-mana filem yang mempromosikan negeri dan negara dapat diberikan pengecualian atau pengurangan duti hiburan?”

Sementara itu, syarikat produksi, MONSTA komited untuk terus menghasilkan karya berkualiti dan sokongan orang ramai untuk menonton movie tersebut bersama rakan-rakan dan seisi keluarga.


Walaupun Susah Para Fakir Ini Tetap Mahu Menjamu Tetamu Dengan Hormat. Kami Kagum!

Bersempena dengan sambutan Hari Raya Aidiladha, NGO Pertubuhan Kembara Amal (atau #peka) mengadakan eksplorasi 4×4 berserta ibadah korban di beberapa buah negara seperti Thailand, Laos dan China.

Di dalam perjalanan pulang mereka berhenti di sebuah masjid dan kemudian terjumpa sebuah pusat jagaan fakir dan muallaf yang bertempat di Chiang Khong, sempadan Laos-Thailand.

Terdapat kisah menarik diceritakan oleh Tuan Khir Ariffin di dalam fb beliau:

Subhanallah. Perancangan Allah Maha Hebat.

Ketika kami singgah utk lunch selepas melepasi border Thailand dari Laos tadi, dtg seorang hamba Allah berbasikal memberi salam.

Setelah berbual ringkas beliau menjemput kami utk singgah solat di Masjid yg terletak 3km dari jalan utama. Kemudian beliau menawarkan utk memberi daging korban yg ada didalam peti ais dirumahnya.

Tidak lama kemudian hamba Allah tadi sampai semula membawa daging qurban yg dijanjikan. Sebelum beredar dia sekali lagi menjemput utk singgah di masjid yg dimaksudkan tadi.
Selepas kami selesai menggoreng daging yg diberi dan selesai makan late lunch maka kami decide utk solat jamak taakhir di masjid tersebut.

Alangkah sebak rasa dada kami tatkala tiba di masjid tersebut. Rupanya dikawasan terpencil yg majoritinya none muslim ada beberapa keluarga islam disitu yg membuka pusat jagaan anak2 yatim dan fakir miskin.

Apa yg lebih menyentuh hati kami ialah dgn serba kekurangan mereka tekad utk memelihara anak2 tersebut yg terdiri dari pelbagai agama dan latar belakang keluarga.

Anak2 disini didik dgn agama islam. Walau ibu bapa mereka masih beragama budha namun anak2 ini diizinkan utk dididik dgn cara islam.

Alhamdulillah. Dengan izin Allah kami dapat kumpulkan derma kilat dari baki sumbangan sahabat2 fb dan para peserta konvoi dgn jumlah hampir RM4 ribu.

Kami juga telah bersetuju utk sama2 bangunkan tempat ini sebagai pemangkin dakwah islam utk generasi akan datang.

Mahukah anda sama2 turut serta bersama #PeKA membantu?

Jika ya sila taip “saya mahu” atau pm saya.

Moga Allah merahmati anda semua. Mohon like atau share info ini. Moga pahala berkongsi perkara baik berpanjangan.

*mesej ini ditulis ketika sedang dlm perjalanan ke Lampang, Thailand


Sony Lancarkan Walkman Edisi Final Fantasy XV Khas Buat Pasaran Jepun

Final Fantasy XV baru sahaja dilancarkan semalam. Akhirnya, penantian 10 tahun peminat siri Final Fantasy berakhir setelah game ini berjaya dilancarkan dengan jayanya. Bagi memeriahkan lagi pelancaran game yang sudah lama dinantikan ini, Sony turut mengumumkan beberapa gadget dan yang paling cool pastinya Walkman edisi Final Fantasy XV.

Ya! apa lagi lebih awesome apabila menggabungkan dua elemen yang sangat nostalgia di dalam satu gadget. Walkman yang dilancarkan hadir dengan quality hi-res audio serta theme Final Fantasy pada interface Walkman. Peminat Final Fantasy mesti suka.

Selain itu, Sony turut mengeluarkan beberapa barangan lain seperti headphone dan bluetooth speaker edisi Final Fantasy XV. Untuk membuatkan pengalaman anda bermain Final Fantasy XV lebih awesome, Sony turut melancarkan Sony PS4 Final Fantasy XV Edition. Cool!

Buat anda yang minat dengan Final Fantasy dan tidak mahu terlepas memiliki walkman limited ini, mendapatkan bantuan rakan anda yang berada di Jepun untuk mendapatkannya adalah cara yang terbaik.

Hal ini berikutan gadget yang dikeluarkan ini adalah limited edition dan cuma dijual buat pasaran Jepun. Mendapatkan barangan limited ini pastinya membuatkan penantian 10 tahun anda untuk siri Final Fantasy terbaru anda lebih berbaloi.


‘Wallpaper’ Ini Mampu Buatkan Telefon Pintar Keluaran Samsung Gagal Berfungsi?

Malware baru untuk Android telah muncul dalam bentuk gambar. Mungkin bagi anda gambar pemandangan tasik dan pulau ini hanyalah sekeping gambar tetapi jika anda gunakan sebagai wallpaper, pasti anda akan menangis.

Terbaharu, pengguna Twitter @Universelce telah berkongsi akan isu tersebut di Twitter miliknya agar orang ramai terutama sekali pengguna telefon pintar berjenama Samsung berhati-hati dan tidak menggunakan gambar tersebut sebagai wallpaper.

WARNING！！！Never set this picture as wallpaper, especially for Samsung mobile phone users!It will cause your phone to crash!Don't try it!If someone sends you this picture, please ignore it. pic.twitter.com/rVbozJdhkL

— Ice universe (@UniverseIce) May 31, 2020

Menurutnya, peranti akan gagal berfungsi atau beroperasi seperti biasa apabila pengguna menjadikan gambar tersebut sebagai wallpaper. Peranti akan gagal masuk ke lock screen dan akan menjadi bootloop, iaitu peranti akan restart berulang kali sebelum masuk ke menu recovery.

Peranti anda akan berjaya diselamatkan jika anda berjaya dalam mod selamat dan menukar wallpaper. Jika tidak, mod selamat tidak akan membantu anda dalam apa-apa dan jalan terakhir ialah menetapkan semula telefon anda.

When I tried to upload the original image (left) to Weibo, I found that its color to change (right). At this time, the image became harmless, but when uploaded to twitter, the original image still does not change color, still harmful. So I suspect it may be related to color gamut pic.twitter.com/0A1PlUqlpv

Walaupun data berharga anda hilang, sekurang-kurangnya telefon pintar anda masih boleh digunakan lagi. Menurut Ice Universe, gambar itu diperolehi dari laman Weibo dan telah dimuatkan sekali dengan kod spesifik yang menyebabkan peranti gagal berfungsi.

Berikutan perkongsian tersebut, ada segelintir netizen yang ‘gatal tangan’ mencuba jadikan gambar tersebut sebagai wallpaper, lalu peranti mereka gagal berfungsi.

How to get back to normal ?#GalaxyS20Ultra 😢😟😳😳 pic.twitter.com/GZfCfPY7vO

— Learning 2.1 (@vamsiexplores) May 31, 2020

This is the most fucking bug I’ve ever seen. I even tried in safe mode but still no help. Had to reset app data. Shitsung do something pic.twitter.com/ASeHfNNGYI

Tested on my spare S10+ pic.twitter.com/hX8LoqxqSB

— Moistures (@BigBoiMoisty) May 31, 2020

It’s even worse on pixel, it bricks your phone entirely even on safe mode pic.twitter.com/kjZtvrVClH

Malah, pengguna selain jenama Samsung seperti Google Pixel juga mengatakan bahawa peranti mereka turut mengalami masalah yang sama. Akan tetapi, ada juga yang tidak mengalami sebarang masalah dan masih elok beroperasi.

Well I'm fine with it😁 pic.twitter.com/Sam43p54BI

— Hikari Calyx (@Hikari_Calyx) May 31, 2020

Nampaknya gambar pemandangan yang cantik ini terkandung ‘malware’ dan pastikan anda tidak mencuba jadikan gambar tersebut sebagai wallpaper anda.

Sementara itu, kami kongsikan artikel tentang 2 aplikasi yang sedang curi data peribadi anda pada pautan di bawah ini.

Padam Dua Aplikasi Ini Yang Sedang Mencuri Data Peribadi Anda

7 Aplikasi Yang Mungkin Sedang ‘Spy’ Telefon Pintar Anda

Sering Dianggap Aplikasi Murahan, Ini 10 Fungsi Hebat WeChat Yang Ramai Tidak Tahu


Wall’s Carte d’Or Perkenal Dua Perisa Baharu Ala Perancis Buat Penggemar Aiskrim

Selepas Carte d’Or berada di pasaran pada tahun 2021 dan perisa hebat Dark Chocolate Truffles, French Vanilla Crème Glace, Caramel Glace with Almond Tarte Crumbles dan Glace à La Strawberry menjadi kegemaran ramai, Wall’s Malaysia kini membawakan citarasa sebenar kafe Perancis ke Malaysia dengan memperkenalkan dua lagi perisa baharu.

Dua perisa tersebut adalah Café Latte Brownie yang diperbuat daripada kepingan coklat dan brownie dari Itali dan Butter Almond Fudge yang diperbuat daripada badam yang dituai di Australia, di samping brownie dan juga sos fudge coklat.

Perisa ini membawakan citarasa Paris yang sebenar ke tangan anda. Kami sendiri sudah merasai kedua-dua aiskrim ini dan ia ada rasa premium yang tidak tergambar dengan kata-kata!

Abhijit Kulkarni, Pengurus Besar Kluster merangkap Ketua Inovasi Serantau di Unilever Ice Cream Southeast Asia (SEA) berkongsi, “Dari Perancis ke Malaysia, dua perisa baharu yang menyertai rangkaian produk aiskrim Carte d’Or telah dirumus khas dan disempurnakan dengan ramuan-ramuan berkualiti tinggi dari serata dunia, aiskrim premium ini pasti dapat menambah secubit kenikmatan pada hari anda.”

#BonjourCartedOr Aiskrim Café Latte Brownie dan Butter Almond Fudge daripada Carte d’Or boleh didapati di seluruh negara menerusi kebanyakan platform e-dagang dan penghantaran makanan, serta di pasar raya dan kedai serbaneka 7-Eleven berhampiran anda.

A post shared by Wall’s Malaysia (@wallsmalaysia)

Harga runcit yang disarankan ialah RM20 bagi setiap bekas. Dan memandangkan kini aiskrim ini boleh didapati dengan mudah, anda juga berpeluang untuk memenangi tiket penerbangan ke Paris (#FromCartedOrToParis), selain kredit e- dompet bernilai RM7,000 dengan menyertai peraduan nasional Carte d’Or.

Anda hanya perlu membeli sekurang-kurangnya 2 bekas (pint) aiskrim Carte d’Or yang baharu ini (Café Latte Brownie dan Butter Almond Fudge) di kedai runcit berhampiran anda. Peraduan ini akan berlangsung dari 1 Disember hingga 31 Disember 2022. Kunjungi laman rasmi Wall’s Malaysia di sini untuk maklumat lanjut mengenai aiskrim keluaran Carte d’Or.


Disney Dan Fox Tolak Tuntutan Saman Genting

Walt Disney Co dan Twenty-First Century Fox Inc semalam menolak tuntutan saman Genting Malaysia Berhad yang mendakwa dua syarikat gergasi itu melanggar kontrak pembinaan taman tema dengan jenama Fox.

Sebelum ini, Genting Malaysia Berhad memfailkan saman bernilai lebih USD1 bilion (~RM4.19 bilion) disebabkan ‘penyesalan penjual’ yang memaksa Fox melanggar kontrak yang dipersetujui pada 2013 dengan bantuan Disney. Berikutan itu, saham Genting merudum sebanyak 16.7% sehari selepas tuntutan saman dilakukan.

Genting mendakwa dan menyalahkan Fox atas penangguhan beberapa tahun dan berkata, Disney yang membeli kebanyakan aset Fox bernilai AS$71.3 bilion (RM299 bilion) mahu menarik diri kerana kerjasama dengan syarikat perjudian tidak menepati strategi jenama ‘mesra keluarga’ milik mereka. Justeru itu, Fox mengeluarkan notis tindakan yang selari dengan hasrat Disney untuk membatalkan perjanjian itu.

Akan tetapi, Walt Disney Co dan Twenty First Century menyatakan bahawa tuntutan Genting Malaysia Bhd terhadap mereka dibuat tanpa merit. Malah, tuduhan yang dilemparkan bahawa Disney mengisytiharkan notis hanya merupakan satu rekaan.

Apa agaknya kesudahan taman tema Fox di Genting Highlands nanti? Jika Fox dan Disney berkeras untuk tidak meneruskan pembinaan taman tema ini, Genting pastinya akan rugi dan perlu membina taman tema dengan konsep yang berbeza.


Walt Disney Studios Kongsikan Trailer Rasmi Terbaharu Mulan

Nampaknya ‘hype’ filem Mulan ini kian terasa dan Walt Disney Studios telah berkongsi trailer rasmi terbaharu filem Mulan. Pasti anda akan berasa teruja dan tidak sabar untuk menyaksikan filem ini di pawagam.

Menerusi trailer ini, dapat dilihat bagaimana Mulan menyamar menjadi lelaki menggantikan ayahnya untuk menyertai peperangan dan ketekunan Mulan berlatih menjadi yang terbaik sebagai seorang askar.

Adakah rahsia Mulan akan kekal selamat atau sebaliknya? Berjayakah Mulan untuk membawa kejayaan dan penghormatan kepada keluarganya? Sama-sama kita nantikan.

Untuk pengetahuan anda, filem ini akan ditayangkan di pawagam pada bulan Mac 2020. Sementara itu, tonton dahulu trailer ini supaya dapat gambaran filem tersebut.

Terbaharu, adegan Mamak Maju dalam filem Ejen Ali telah dikongsikan. Klik pautan di bawah untuk melihatnya.

Tonton Kembali Adegan Paling ‘Win’ Dalam Ejen Ali: The Movie

‘Fun’ Dan Penuh Aksi, Ejen Ali: The Movie Animasi Tempatan Terbaik Tahun Ini

Baru Sehari Ditayangkan Di Pawagam, Ejen Ali: The Movie Raih RM1.86 Juta Kutipan


Anda Mahu Bersemadi Di Angkasa? NASA Tawar ‘Tanah Kubur’ Di Bulan Dengan Harga RM50,000

NASA dalam salah satu projek perkhidmatan pengkebumian manusia bakal melancarkan satu program untuk membina makam atau kuburan manusia di bulan.

Bagaimanapun, pengebumian di Bulan ini tidak akan berlaku dengan jenazah seorang manusia. Tetapi ia melibatkan abu seorang manusia yang dibakar dan dihantar ke Bulan menjelang tahun 2021, lapor Space.com.

Difahamkan, syarikat pengebumian ruang angkasa, Texas Celestis akan menyediakan kapsul yang membawa abu manusia dan DNA mereka dalam penjelajahan ke Bulan tahun hadapan.

Projek yang dinamakan sebagai Luna 2 ini akan dilancarkan pada bulan Julai 2021. Ia akan menuju salah satu wilayah yang terletak di sana, yang diberi nama sebagai Lacus Mortis.

The New York Post melaporkan hingga hari ini, hanya ada seorang saintis planet revolusioner, Eugene Shoemaker, yang terkubur di permukaan Bulan.

“Kapsul peringatan Celestis akan tetap berada di Bulan sebagai penghormatan terakhir kepada jiwa yang berani, yang tidak pernah berhenti meraih bintang,” kata Celestis.

Pakej pengebumian, yang merupakan kerjasama antara NASA dan Celestis, berharga dari  USD$ 12,500 atau sekitar RM50,000. Untuk penerbangan pada Julai 2021, NASA dilaporkan telah menyediakan senarai abu mayat yang akan dikebumikan di Bulan.

Abu mayat ini akan dibawa ke permukaan Bulan oleh kapal angkasa yang dibuat oleh Astrobotic, sebuah syarikat robotik swasta AS. Diberi nama sebagai Peregrine Lander, ia akan menjadi kapal angkasa Amerika pertama yang mendarat di Bulan sejak misi Apollo.

Astrobotic dipilih pada tahun 2019 oleh NASA dengan kontrak bernilai US$ 79.5 juta bagi menyampaikan muatan ke Bulan.

Untuk rekod, pada tahun 2018, syarikat AS Elysium Flights menyebarkan satu gram abu dari 100 orang yang sudah meninggal dunia di luar orbit Bumi dengan roket SpaceX.

Terdahulu, NASA menawarkan sehingga RM85,000 kepada sesiapa yang berjaya mencipta tandas. Klik pautan di bawah untuk membaca.

NASA Tawar RM85,000 Kepada Sesiapa Yang Berjaya Mencipta Tandas Dan Ini Adalah Syaratnya

NASA Kaji Asteroid Gergasi Yang Bernilai RM41,563,418,211,000,000,000

NASA Kongsi Imej Perbezaan Kawasan Hutan Di Antara Sarawak Dan Brunei


Wan Azizah Bakal Jadi Perdana Menteri Wanita Pertama Malaysia?

Tun Dr Mahathir Mohamad telah melepaskan jawatannya sebagai Perdana Menteri Malaysia dan terbaharu, sumber Malay Mail menamakan Timbalan Perdana Menteri Datuk Seri Dr Wan Azizah Wan Ismail bakal menjadi perdana menteri wanita pertama Malaysia buat sementara waktu.

Malay Mail berkata bahawa Dr Mahathir telah menetapkan Dr Wan Azizah sebagai perdana menteri sementara selepas partinya PPBM memilih untuk meninggalkan pentadbiran Pakatan Harapan.

“Wan Azizah adalah perdana menteri,” kata Malay Mail yang mendapat laporan daripada individu yang dekat dengan Presiden PKR Datuk Seri Anwar Ibrahim ketika ditanya sama ada beliau akan menggantikan Dr Mahathir.

Namun berita ini tidak dapat dipastikan. PH pula dilaporkan telah hilang majoriti di Parlimen.

Semalam, parti-parti politik Bersatu, Umno, PAS, Gabungan Parti Sarawak, Parti Warisan Sabah dan beberapa puak dari PKR telah berkumpul di Hotel Sheraton, Petaling Jaya.

Tujuan pertemuan itu diadakan tidak dapat dipastikan selepas mereka masih memilih jalan berdiam diri dan tidak mengeluarkan apa-apa kenyataan bagi menjawab spekulasi yang terbentang sejak semalam.

Dilaporkan bahawa wujud satu spekulasi bahawa kerajaan PH akan digulingkan dan digantikan dengan Pakatan Nasional dari parti pembangkang, namun berita ini tidak dapat disahkan.

Jemput baca tulisan lain mengenai konflik politik di Malaysia, klik pautan di bawah untuk membaca.

Landskap Politik Malaysia, Golongan Mana Paling Rugi Jika Berlaku Perubahan Kerajaan?


Wan Maimunah Cari Kembali Lelaki Yang Pernah ‘Meragutnya’ 20 Tahun Lalu

Selepas hampir 20 tahun, pelakon Wan Maimunah akhirnya mencari kembali lelaki yang pernah berlakon meragutnya dalam sebuah iklan ketika dahulu.

Iklan ragut yang dibintangi mereka berdua itu kembali popular beberapa tahun kebelakangan ini di media sosial- dimana lelaki tersebut sering dijadikan meme dan bahan jenaka oleh netizen.

Bukan sahaja dijadikan bahan jenaka, malah akaun media sosial troll popular Si Rashid sebelum ini juga pernah menjelaskan watak Abang Hashim dalam jenaka mereka sebelum ini juga diinspirasikan daripada wajah lelaki tersebut.

Akaun Si Rashid di Facebook sebelum ini sering berkongsi troll mengenai isu semasa menggunakan watak Abang Hashim dan sehingga kini mempunyai lebih 600,000 pengikut di platform tersebut.

Kembali kepada pencarian pelakon Wan Maimunah tadi, beliau baru-baru ini dilaporkan meluahkan hasrat tersebut dalam satu temu bual bersama Harian Metro.

Wan Maimunah menjelaskan niatnya untuk bertemu dengan lelaki itu adalah disebabkan iklan yang dibintangi mereka berdua itu masih mempunyai impak kepada masyarakat sehingga ke hari ini.

“Kalau ada peluang, saya teringin sangat nak berjumpa dengan individu yang jadi ‘peragut’ itu.

“Mana tahu, kalau dia membaca berita ini, sila hubungi saya” katanya kepada Harian Metro.

Mengimbau kembali kenangannya ketika penggambaran iklan khidmat masyarakat itu, Wan Maimunah berkata dia juga ada membantu lelaki tersebut sepanjang penggambaran berlansung.

Ini kerana jelasnya lelaki tersebut bukanlah pelakon dan beliau terpaksa memberikan tunjuk ajar kepadanya untuk menampakkan adegan dalam iklan popular itu lebih realistik.

“Lelaki yang berlakon sebagai “peragut’ itu pun bukanlah pelakon.

“Jadi, ibu yang ajar dia bagaimana untuk menampakkan adegan ragut itu seakan realistik,” katanya.

Anda boleh menonton kembali iklan ragut yang dibintangi Wan Maimunah dan lelaki ini di pautan di bawah.

Jadi kepada anda yang mempunyai maklumat atau mengetahui di mana lelaki yang terkenal sebagai peragut ini, mungkin anda boleh menghubungi pihak Wan Maimunah dan menunaikan hasratnya untuk bertemu kembali dengan ‘peragut’ ini.

Baca juga reaksi netizen sebelum ini yang terkejut bila mengetahui pelakon veteran Aznah Hamih pernah membintangi filem Tamil bersama Rajinikanth di pautan di bawah.

Netizen Tergamam Bila Tahu Aznah Hamid Pernah Jadi Heroin Rajinikanth

Pelakon ‘500 Days Of Summer’ Ini Cari Individu Boleh Berbahasa Melayu Di Facebook

Sebiji Macam Siti Nurhaliza, Nyanyian ‘Suara Kepit’ Lelaki Ini Buat Netizen Tergamam


Wan Maimunah Dedah Terpaksa ‘Mengemis’ Bayaran Selepas Produksi Liat Buat Pembayaran

Wan Maimunah, seorang pelakon veteran berbakat telah membuat pendedahan bahawa dirinya tidak pernah menerima bayaran setimpal dengan hasil kerja yang dilakukannya walaupun sebenarnya dia layak mendapat lebih disebabkan bakat lakonan dimilikinya.

Menerusi laporan, Wan Maimunah mengatakan bahawa dia terpaksa mengemis untuk mendapatkan haknya apabila ada pihak produksi bersikap culas untuk membuat pembayaran dan dia memang tak ambil wang pendahuluan kerana bayarannya pun tidak seberapa.

“Bayaran diberikan juga tak setimpal dengan usaha diberikan sampai pernah ibu (panggilan Wan Maimunah) minta tambah dan tidak kisah bayaran dibuat selepas semua kerja selesai.

“Ada orang kata ibu bodoh, tetapi ibu bukan jenis kisah sangat kerana berapa pun bayaran diberikan itu adalah rezeki dari Allah,” katanya.

Tambahnya, dia tidak menyalahkan pihak produksi sepenuhnya tetapi merayu agar pihak penerbit lebih peka. Malah, dia sudah memaafkan dan menghalalkan pada pihak yang masih belum melunaskan bayaran kepadanya.


Wang Kertas RM100 Ini Dilelong Pada Harga Yang Sangat Tinggi

Semalam berlangsungnya acara lelongan wang kertas dengan nombor siri menarik.

Paling menarik perhatian, ialah sehelai wang kertas bernilai RM100 dengan nombor siri AA8888888 yang telah mencatat harga terakhir sebanyak RM76,000. Ia merupakan jualan lelongan tertinggi bagi wang kertas tempatan setakat ini.

Kami bernasib baik kerana terjumpa video ini di sebuah group facebook Kemaruk Duit Lama, iaitu kumpulan bagi peminat numismatik.

Wang kertas ini juga datang bersama dengan sekeping Sijil Akuan Ketulenan dari Bank Negara Malaysia.

Acara lelongan ini dikendalikan oleh MNP Auctioneers (Central) Sdn Bhd, iaitu juru lelong yang dilantik oleh Bank Negara Malaysia. Di dalam acara semalam terdapat 178 keping wang kertas yang mempunyai nombor siri unik dilelong.

Bidaan lelongan itu adalah yang tertinggi sehingga kini selepas jualan lelongan pertama yang diadakan pada September tahun lalu memperlihatkan harga tertinggi dicatatkan bagi sekeping wang kertas mencecah RM20,000.

Perkara ini juga telah mendapat perhatian media tempatan.

Anda boleh membaca berita selanjutnya di sini.

BACA JUGA: 6 Duit Syiling Malaysia Yang Termahal Pernah Dijual

LIKE dan FOLLOW Vocket di Facebook serta Instagram


Wang Kertas RM50 Edisi Khas Tahun 2007 Dijual Pada Harga RM708,000

Dikalangan masyarakat Malaysia, wujud sebahagian komuniti yang suka mengumpul barang-barang antik atau rare. Komuniti ini sanggup menghabiskan beribu ringgit bagi memperoleh barangan idaman mereka. Dan walaupun COVID-19 melanda dunia sehingga memberi kesan kepada ekonomi, ia masih belum cukup kuat untuk menghalang mereka dari melabur demi hobi mereka yang mahal.

Itulah situasi yang terjadi apabila Hann Boom, pengarah Trigometric Auctions memberitahu Free Malaysia Today bahawa sekeping wang RM50 edisi khas tahun 2007 yang dikeluarkan sempena ulangtahun kemerdekaan yang ke-50 telah dijual pada harga yang tinggi iaitu RM708,000 pada lelongan bulan Julai yang lalu.

Pada lelongan lain minggu lepas, wang kertas $25 Sarawak tahun 1929 dilelong pada harga RM212,400 manakala wang kertas $1 Malaya 1940 yang dikeluarkan semasa pentadbiran British dijual pada harga RM188,800, manakala lelongan hujung minggu sahaja mencatatkan sejumlah RM8 juta, dengan kira-kira 700 pembeli.

Bagi wang Sarawak, Hann berkata terdapat hanya 15 wang kertas versi negeri tersebut yang masih wujud di seluruh dunia dengan sembilan telah digredkan oleh syarikat yang berpangkalan di AS manakala satu lagi digredkan oleh firma Cina-Malaysia. Baki lima lagi dipegang oleh pengumpul persendirian dan telah muncul di pasaran, tambahnya.

Kata Hann, kenapa komuniti ini sanggup membida wang kertas pada harga yang tinggi adalah sebagai pelaburan pada masa akan datang. Semua wang yang dibeli oleh numismatis (pengumpul syiling dan wang kertas) akan disimpan dalam beberapa waktu yang lama sebelum dijual pada harga yang lebih tinggi.

Beliau berkata ramai daripada mereka yang melabur dalam perniagaan yang melibatkan hiburan malam dan gimnasium hampir tidak terjejas oleh wabak disebabkan sebahagian daripada mereka telah melabur dalam perniagaan ini. “Sesetengah orang hanya pengumpul barang-barang rare, termasuk mata wang lama, manakala yang lain melakukannya sebagai pelaburan.”

Hann yang juga merupakan seorang pengumpul barangan lama berkata terdapat hanya kira-kira 20 pakar numismatis yang serius di Malaysia, manakala kira-kira 600 atau lebih dikenali sebagai pengumpul kasual dengan harapan untuk menjualnya pada masa akan datang.

“Pasaran Malaysia adalah antara yang terkecil di rantau ini kerana peningkatan itu berlaku dari semasa ke semasa. Ia boleh menjadi hobi tetapi akhirnya boleh menjadi satu yang boleh digunakan untuk mengaut keuntungan besar,” katanya.

Model rare Nissan Skyline R34 dijual pada harga RM2 juta. Klik pautan di bawah untuk membaca.

Kini Berada Di Johor, Model ‘Rare’ Nissan Skyline R34 Dijual Pada Harga RM2 Juta

Wang Kertas RM100 Ini Dilelong Pada Harga Yang Sangat Tinggi

Cubaan Melelong Kerusi Yang Digunakan Oleh Lisa Manabon Dengan Harga RM13,000 Dikecam Peminat Blackpink


‘Wang Saman Akan Dipulangkan Kepada Orang Ramai’ – Rafizi Menang Kesemua Kes NFC

Bekas Ahli Parlimen Pandan, Rafizi Ramli mengumumkan di laman Twitter miliknya bahawa beliau bersedia untuk menggunakan wang diperolehinya hasil kemenangan dalam kes saman National Feedlot Corporation Sdn Bhd (NFC) untuk orang ramai. Dalam satu ciapan pendek, beliau menyatakan bahawa wang tersebut akan ‘dipulangkan’ kepada orang ramai.

“Mahkamah Persekutuan hari ini memutuskan saya menang kes saman yg dibawa NFC terhadap saya.

“Siri kes NFC bermula tahun 2011 & berlarutan hingga 2022. Ada 3 kes terhadap saya, saya menang semuanya.

“Wang saman akan dipulangkan kpd org ramai dlm bentuk biasiswa & bantuan kecil,” katanya.

Wang saman akan dipulangkan kpd org ramai dlm bentuk biasiswa & bantuan kecil.

— Rafizi Ramli (@rafiziramli) April 21, 2022

Menurut Free Malaysia Today, Mahkamah Persekutuan hari ini memutuskan untuk memihak kepada Rafizi Ramli dalam saman fitnah yang dibawa oleh NFCorp dan pengerusi eksekutifnya Datuk Seri Mohamad Salleh Ismail berhubung kenyataan bekas ahli parlimen itu berhubung dakwaan penyalahgunaan dana kerajaan.

Panel tiga hakim diketuai Hakim Besar Malaya Tan Sri Azahar Mohamed hari ini menyimpulkan bahawa perayu gagal membuktikan niat jahat di pihak responden (Rafizi) dan responden berjaya membangkitkan pembelaan komen berpatutan untuk mengalahkan saman itu.

“Sehubungan itu, perlu ditegaskan bahawa Mahkamah Tinggi membuat keputusan nyata bahawa responden (Rafizi) tidak bermotifkan niat jahat dalam membuat kenyataan.

“Dengan berbuat demikian, Mahkamah Tinggi menjelaskan bahawa, untuk memetik ‘walaupun responden tidak mengambil berat tentang kesan kenyataannya terhadap perayu, namun dia mempunyai kepercayaan yang jujur, pertama, bahawa dakwaannya adalah benar dan kedua, dia menjalankan tugas awam dalam memperjuangkan akauntabiliti dana awam yang lebih besar’,” kata Azahar.

Rafizi yang diwakili oleh Razlan Hadri Zulkifli dan Ranjit Singh turut dianugerahkan kos RM70,000 manakala NFCorp dan Salleh diwakili peguam Muhammad Shafee Abdullah.

Saman fitnah yang difailkan oleh Mohamad Salleh dan NFCorp pada 2013 terhadap Mohd Rafizi adalah berhubung kenyataannya (Rafizi) yang dibuat pada 7 Mac 2012 pada sidang media di pejabat PKR mengenai pembelian KL Eco City Properties yang diterbitkan oleh Malaysiakini .

Bekas naib presiden PKR itu mendakwa Mohamad Salleh dan NFCorp telah menggunakan pinjaman kerajaan RM71 juta sebagai cagaran untuk membeli hartanah di KL Eco City.

Pada 2016, Mahkamah Tinggi memerintahkan Rafizi membayar ganti rugi RM150,000, selepas bertanggungjawab memfitnah Mohamad Salleh.

Mahkamah Rayuan pada Mei 2019 bagaimanapun bersetuju dengan rayuan Rafizi dan mengetepikan keputusan mahkamah rendah. Ia mengarahkan wang RM150,000 yang dibayar Rafizi kepada Mohamad Salleh dipulangkan dan juga memberikan kos RM110,000 kepada Rafizi.

‘Surat letak jawatan terbaik yang saya pernah dapat’ – Rafizi Ramli kongsi tips berhenti kerja. Rujuk pautan di bawah untuk membaca.

‘Surat Letak Jawatan Terbaik Yang Pernah Saya Dapat’ – Rafizi Ramli Kongsi Tips Berhenti Kerja

Dakwa Orang Utan Bunuh Manusia, Ucapan Zuraida Undang Kecaman Netizen

Polis Rampas Toyota Camry Setelah Bekas Exco Melaka Enggan Pulangkan


Wangian Terbaru David Beckham Kini Tersedia Untuk Pasaran Malaysia

Sebut sahaja nama David Beckham, semua pasti sangat mengenali legenda bola sepak ini. David Beckham seperti artis ternama lain kini turut melancarkan wangian beliau sendiri yang kini sudah mendarat di Malaysia.

Direka khas oleh syarikat pereka minyak wangi mewah Coty International (pembuat minyak wangi Gucci dan Hugo Boss) serta David Beckham sendiri, wangian David Beckham membuat kemunculan sulungnya di Malaysia hadir dengan empat pilihan haruman berbeza yang boleh dipilih: Instinct, Homme, Respect dan Classic.

4 individu tempatan; Azwan Kombos, Ryzal Jaafar, Ikmal Amry dan Faeez Fadhililah dipilih untuk menjadi wakil kepada 4 wangian David Beckham ini.

Bagi menandakan kemunculan sulung David Beckham Fragrances di Malaysia, anda boleh sertai cabaran #SuitUpChallenge. Muat naik gambar SEBELUM dan SELEPAS ‘Suit-Up’ anda ke akaun media sosial dengan hashtag #SuitUpMY dan #DavidBeckhamFragrances untuk peluang memenangi hadiah lumayan.

Wangian terbaru David Beckham ini akan dijual pada harga RM159.90 – RM189.90 untuk EDT, RM19.90 untuk Spray Deo dan RM39.90 untuk Parfum Deo. Sangat berpatutan jika dibandingkan dengan jenama perfume antarabangsa yang lain. Untuk maklumat lebih lanjut mengenai David Beckham Fragrances, tekan di sini.


Wani Kayrie Bakal Bawa Nama Malaysia Ke Los Angeles

Penyanyi muda dan berbakat besar ini bakal membawa nama Malaysia ke persada dunia dalam World Championship Of Performing Arts 2018 (WCOPA 2018) pada Julai nanti. Pertandingan ini merupakan platform untuk mempamerkan bakat seperti nyanyian, tarian dan juga modelling dari seluruh dunia.

Beliau yang berkongsi kegembiraan di laman Instagramnya menerima ucapan tahniah daripada para peminat yang bangga dengan kejayaannya membawa nama Malaysia.

Honestly one of the night to be remembered ❤ Alhamdulillah. Finally a ticket to represent Malaysia in Hollywood again after 6 years🔥💋 Thank you those who came to support! #wcopa2018 #mcopa2018 #TeamMalaysia . Outfit officially made by @BorderLaceGlam & @KeqasehByAnas! 😍🌸 . #suriarecords #akusukakamu @wkayriesquad

A post shared by  Wani Kayrie ♡ (@wanikayrie) on Apr 8, 2018 at 7:22pm PDT

Penyanyi yang terkenal dengan lagu ‘Aku Suka Kamu’ ini memberitahu ini bukanlah kali pertama beliau mewakili Malaysia ke pertandingan tersebut. Pada tahun 2012 yang lepas beliau mewakili Malaysia dan berjaya membawa pulang satu pingat emas, tiga pingat perak, satu pingat gangsa dan Hollywood Industry Award.

Wani Kayrie yang menerima keputusan cemerlang SPM baru-baru ini akan berada di Los Angeles selama 2 minggu untuk menghadiri pertandingan itu berharap agar mengulangi kejayaan yang diperoleh pada 2012 yang lepas malah lebih baik lagi. Selamat berjaya buat Wani Kayrie.


Wanita Afghanistan Mula Borong Burqa, Harga Naik Hingga 10 Kali Ganda

Jualan burqa dan pakaian labuh yang menutupi tubuh wanita naik mendadak di Afghanistan ketika ini. Burqa adalah salah satu barang keperluan yang paling dicari semasa pemerintahan Taliban dahulu. Pada waktu itu, jika mereka gagal mengenakan pakaian tersebut, para wanita akan dihukum.

Walaupun Taliban berjanji akan memberi hak kepada para wanita mengikut undang-undang Islam. Namun pengalaman pahit semasa zaman pemerintahan Taliban dari tahun 1996 hingga 2001 membuatkan para wanita Afghanistan merasa takut.

Kini burqa kembali dicari oleh para wanita sehingga harganya naik sehingga 10 kali ganda. Salah satu sumber memberitahu CNN bahawa para wanita telah menyerbu kedai-kedai yang menjual burqa pada hari Ahad lalu untuk membeli burqa sebelum kedai-kedai itu dipaksa tutup.

Protest against Taliban in Kabul led by women.

Yesterday Taliban opened fire at protesters and killed at least three people but today people took to the streets again to protest against Taliban. #Afghanistan pic.twitter.com/qROeJKn4sL

— Masih Alinejad 🏳 (@AlinejadMasih) August 19, 2021

Seorang penjual burqa di Kabul, Aref, dalam satu temuramahnya bersama The Guardian menyatakan bahawa kedainya kini sering dikunjungi oleh para wanita yang mahu membeli burqa. Dia turut memberitahu bahawa burqa kini bukan sahaja dikehendaki oleh mereka yang berada di wilayah terpencil, tetapi wanita yang berada di bandar juga berpusu-pusu mahu mendapatkan burqa.

Manakala salah seorang wanita yang tidak mahu disebut namanya atas alasan keselamatan memberitahu CNN bahawa dia dan ahli keluarganya tidak sempat membeli burqa. Namun mereka merancang untuk membuat burqa dari cadar atau penutup tilam.

Situasi semasa di sana membuatkan para aktivis wanita merasa risau. Aisha Khurram, seorang pelajar dan mantan Perwakilan Pemuda Afghanistan ke PBB pada tahun 2019 mendedahkan bahawa dia tidak tahu bagaimana nasib para wanita di Afghanistan setelah Taliban kembali berkuasa.

At least two people have reportedly been killed as protesters took to the streets to mark Afghanistan’s Independence Day. The Taliban reportedly fired into crowds in several cities.

Read more ➡ https://t.co/np48D4deb5 pic.twitter.com/3yAvJEZyq9

— Al Jazeera English (@AJEnglish) August 19, 2021

“Saya melihat bahawa terdapat ramai wanita yang sebelum ini tidak merasai pemerintahan Taliban. Mereka mengatakan mereka tidak mahu memakai burqa. Saya tidak tahu apa yang akan berlaku kepada wanita muda di Afghanistan. Mereka cemerlang. Sekarang mereka tinggal di rumah dan meneka-neka apa yang akan terjadi selanjutnya, “katanya seperti dilaporkan oleh Bloomberg.

Untuk rekod, selama pemerintahan Taliban di Afghanistan. Wanita telah dilarang bekerja dan anak perempuan pula tidak dibenarkan ke sekolah. Para wanita juga diwajibkan memakai burqa untuk menutup wajah dan mereka juga tidak dibenarkan keluar dari rumah tanpa teman dari kalangan lelaki.

640 orang, satu pesawat: kenapa rakyat Afghanistan takut bila Taliban berkuasa? Klik pautan di bawah untuk membaca.

640 Orang, Satu Pesawat: Kenapa Rakyat Afghanistan Takut Bila Taliban Berkuasa?

Ribuan Lari Tinggalkan Afghanistan Setelah Ditawan Taliban, Ini Apa Yang Berlaku Di Sana

Taliban Raikan Kemenangan Dengan Bermain ‘Bumper Car’ Dan Bersenam Di Gimnasium